سەوزایی شاری سلێمانی لاى حكوومەتی هەرێم زۆر گرنگە\nهەولێر، هەرێمی کوردستان، عێراق (GOV.KRD)- ڕۆژی سێشه‌ممه ڕێکەوتى ٢٥/٥/٢٠٢١، ساسان عه‌ونی وەزیری شارەوانی و گەشتوگوزاری حكوومه‌تی هه‌رێمی كوردستان سەبارەت بە دابینكردنی بودجەیەکى تایبەت لە لایەن سەرۆکى حکومەتى هەرێمى کوردستانەوە بۆ چارەسەرى کێشەى سەوزایی سلێمانى گوتى "سەرۆكی حكوومەت بە دابینكردنی ئەو بڕە پارەیە، موژدەیەكی خۆشی ڕاگەیاند بۆ سیانەكردن و ئیدامەكردنی سەوزاییەكانی پاركی هەواری شار و بلوارەكانی ناو شاری سلێمانی.\nوەزیری شارەوانی و گەشتوگوزار، دابینكردنی ئەو بڕە پارەیە بە گرنگ و كاریگەر دەزانێت و لەمبارەیەوە دەڵێت بە دڵنیایییەوە ئەو بڕە پارەیە كاریگەرییەكی راستەوخۆی لەسەر بەردەوامی سەوزاییەكانی ناو شاری سلێمانی و بە تایبەتی پاركی هەواری شار و هەموو بلوارەكانی ناو شاری سلێمانی دەبێت.\nوەزیری شارەوانی و گەشتوگوزار ئاماژە بەوەش دەكات كە دەرخستەی پارەكە لەلایەن وەزارەتی شارەوانی و گەشتوگوزارەوە بە بایەخەوە بۆ سەرۆكایەتیی ئەنجوومەنی وەزیران بەرز كراوەتەوە و سەرۆكوەزیرانیش ئەو بابەتەی زۆر بە گرنگ زانیوە و ڕەزامەندی لەسەر دابینكردنی ئەو بڕە پارەیە داوە بۆ خزمەتكردنی ناوچە سەوزاییەكانی شاری سلێمانی.\nشایەنى باسە مەسرور بارزانى سەرۆکى حکومەتى هەرێمى کوردستان یەكشەممە ڕێکەوتى ٢٣ی ئایارى ٢٠٢١ى زایینى و لە ڕۆژى دانانى بەردى بناغەى پرۆژەى بە بازاڕکردنى گەنمى جوتیارانى هەرێم، مژدەى دایە خەڵکى سلێمانى کە بڕی ملیار و ٧٠٠ ملیۆن دینار بۆ به‌ڕێوه‌بردن و خزمەتكردنی سه‌وزایییەكانی پاركی هه‌واری شار و شه‌قامی شێخ مه‌حموود و شه‌قامی تاسڵووجه لە شاری سلێمانی تەرخان کردووە.


ڕۆحانییەت، ڕاستییەکەی دیکە » Balinde Poetry\nڕۆحانییەت، ڕاستییەکەی دیکە\nئەم گوتارە دەربارەی کتێبی “بەنێو مەرگدا دەڕۆم بەرەو پاییز”ـە، کە شیعرەکانی شاعیری سوێدی بوو گوستاڤسۆنـە و فەرهاد شاکەلی کردوویە بە کوردی و لە چاپکراوەکانی وەشانخانەی باڵندەیە.\nد. حەمە مەنتک\nشیعر گەڕانە، گەڕانە بە دووی ڕاستیدا، ئاشکرایە یەک ڕاستیی بوونی نییە، زۆرن ئەو بیرۆکە و ئایدیایانەی بوون بە دۆگما و لە ڕاستییەتیی خۆیان داماڵدراون. کۆمەڵی ئەورووپی کۆمەڵێکی تەواو واقیعی و سێکولێرە، مامەڵە لەگەڵ شتە بەرجەستە و واقیعییەکاندا دەکەن. هەمیشە بەوە خۆی لە کۆمەڵی ڕۆژهەڵاتی جوێ کردووەتەوە، کە عەقڵانیترن. ئەم بیرکردنەوەیە دۆگمایییە جیهانی بەسەر دوو بەرەدا دابەش کردووە، بەرەی ڕۆژئاوا (عەقڵانییەت) و بەرەی ڕۆژهەڵات (ڕۆحانییەت). دیوانی “بەنێو مەرگدا دەڕۆم بەرەو پاییز”ی بوو گوستاڤسۆن بەڵگەی ئەوەن ئەم دوو جیهانە لێکدی جودا نین، تەواوکەری یەکدین. هەوڵێکن بۆ پێشاندانی دونیای ڕۆحانییەتی ڕۆژهەڵات، بۆ ئەوەی مرۆڤی سوێدی تەنێ یەک دیوی خۆی نەبینێت، بەڵکوو دیوی دووەمی خۆی، کە دیوی ناوەوەی خۆیەتی ببینێت. فەرهاد شاکەلی پاشخانێکی سۆفیگەرانەی بۆ ئەدەب بە گشتی و شیعر بە تایبەتی هەیە، بۆیەیش شیعرەکانی گوستاڤسۆن لەگەڵ جیهانبینی و چێژی ئەودا یەک دێتەوە. کاتێک شیعرەکانی شاکەلی دەخوێنینەوە، هێندەی گرینگی بە فیکر و جیهانبینییی قووڵ دراوە، ئەوەندە کار لە بارەی تەکنیک نەکراوە، زمانی نووسینی شیعر لە کن ئەو زمانێکی ئاڵۆز و سەرشار بە فیکرە.\nبە خوێندنەوەی ئەم شیعرانە دەزانین گوستاڤسۆن پڕۆژەیەکی هەیە، ئەویش ئاشتکردنەوەی ڕۆژئاوایە بە دنیای ڕۆحانییەت و عیرفانی، بەڵام عیرفانییەکی بێ جەستە نا، لە کن ئەو جەستە و ڕۆح هێندەی یەکدی گرنگن. لە ڕێی وشەکانەوە تێدەگەین جیهانی ڕۆژئاوا بێ ڕۆحانییەت چەند پڕ کێماسییە، بۆیەیش بە بڕوای ئەو ڕۆح ئاوێکی سەیرە. فەزای ڕۆحانییەت لە قۆناغە جوداکانی شیعری ئەم شاعیرە لە ساڵی ١٩٩٣- ٢٠٠٢ قۆناغێکە تەواو کاریگەری و سێبەی شیعری عیرفانی و سۆفیگەریی ڕۆژهەڵاتی بەسەرەوەیە. لە دوای شیعرەکانی یادداشتەکەی پاشمەرگەی گرامشی؛ هەم زمان، تێمە و مۆتیڤەکانی شیعر دەگۆڕێن. ئەم گۆڕانە هەوڵێکە بۆ بەستنەوەی هەردوو جیهانەکە. گوستاڤسۆن گەڕیدەیەکە، بە دوای هۆکاری ونبوونی بەهاکاندا دەگەڕێت. هۆکاری چییە بەهاکان لە کۆمەڵی سێکولێر و پاشئایدیۆلۆجیاکاندا ونە. کوڕە بچکۆلەکەمم تەنیا هەر لە وێنەدا بینیوە. تەنانەت بە یەک زمانێش نادوێین، ئەوان لە مۆسکۆ دەژین و بە ڕووسی قسە دەکەن. هاوسەرەکەم لەبەر خەفەتباری سەری لێ تێک چووە. ڕۆحانییەت و سۆفیگەری تەنێ ڕۆشنبیرییەکی ئایینی، یان جیهانبینییەکی ئادیۆلۆجی نییە، بەڵکوو هەوڵدان و گەڕانە بە دوای شتە ونبووەکاندا. لە شیعری ئەو پیاوەی دەچێت دەرگا دادەخات، تەواو هەست بە تەنیایی و نەبوونی بەهاکان لە دنیای مرۆڤەکاندا دەکەین. دنیای ڕۆژئاوا دنیایەکە ئەوەندە ونبوونی هەن، مرۆڤەکان تێیدا بە خۆیان و دەوروبەریان نامۆن. بۆیەیش ئەم شاعیرە دنیا و جیهانیی ڕۆژهەڵات بە کولتوورە ڕۆحانییەتەکەیەوە بۆ ئێستای ڕۆژئاوا بە پێویست دەزانێت. بە بڕوای ئەو پێویستە لە ڕێی دنیای ڕۆحانییەتەوە، کە ڕاستییەکەی دیکەیە بە دوای بەهاکانی مرۆڤی ڕۆژئاواییدا بگەڕێین. لە دەمی خوێندنەوەی ئەم شیعرانەدا ڕۆمانەکانی ئۆرهان پامۆکم بیر کەوتەوە، بە تایبەت قەڵای سپی و بەفر، لەم دوو ڕۆمانەدا ململانێی ڕۆژهەڵات و ڕۆژئاوا بە وردی لە بوارەکانی سۆسیۆلۆجی، سایکۆلۆجی، فیکری و مێژوویی قسەوباسی لە بارەوە کراوە، بەڵام وەکوو دوو جەمسەری دژ بە یەک، دوو جەمسەر، کە دنیایەک جوایەزییان لە نێواندا هەیە. لە کن گوستاڤسۆن ئەمە پێچەوانەیە، لەم شیعرانە فەرهەنگی ڕۆژهەڵات و ڕۆژئاوا وەکوو دوو جەمسەری تەواوکەری یەکدی نیشان دراون.\nبە خوێندنەوەی ئەم شیعرانە دەزانین گوستاڤسۆن پڕۆژەیەکی هەیە، ئەویش ئاشتکردنەوەی ڕۆژئاوایە بە دنیای ڕۆحانییەت و عیرفانی، بەڵام عیرفانییەکی بێ جەستە نا، لە کن ئەو جەستە و ڕۆح هێندەی یەکدی گرنگن.\nئەو مۆتیڤانەی لەم شیعرانە دەیانخوێنینەوە، بۆ نموونە بولبوول، کتێب، تۆبەکاری، لێو، نەغمە و… تاد سەر بە دنیای ئەو ڕۆمانسیەتە نین، کە ڕێبازی ڕۆمانسیزم پاڵپشتیی لێدەکات. سەر بە دنیای ڕۆحانییەت و عیرفانییە، چونکە سۆفیگەری و عیرفانییەت وا دەکات مرۆڤ خۆی بناسێت. بۆیەیش دەبینین پێوەندیی نێوان مرۆڤەکان بە گشتی لەسەر بنەمای بەرژەوەندی ڕۆ نراوە، ئەم فۆرمە لە پێوەندی لە ڕۆژئاوا وەکوو قالب و یاسایەک وایە، ئەمەیش وا دەکات مرۆڤەکان لە یەکدی دوور بکەونەوە، کەمتر یەکدییان خۆش بوێ. کۆمەڵی ئەورووپی لە ڕووی ماددییەوە زۆر پیشکەوتووە، بۆیەیش بۆشاییی ڕۆحی لە نێوانیاندا زۆرە، پێکەوەژیان جەوهەری عیرفانییەتە. بەڵام ئەگەر پێوەندیی ڕۆحی لە نێوان مرۆڤەکاندا بێت، ئەوا هیچ بەرژەوەندییەک لە گۆڕێدا نابێت، مرۆڤەکانیش بێ هیچ بەرژەوەندییەک یەکدییان خۆش دەوێ، ئەوەیە مزگێنی.


سەرۆک وەزیرانی ئێراق: بەربەستی زۆر هەیە لە بەردەم جێ بەجێ کرانی پرۆژەکانی سەرمایەنانەوە لە ئێراق - SAHAR KURDISH (Sorani)\nسەرۆک وەزیرانی ئێراق: بەربەستی زۆر هەیە لە بەردەم جێ بەجێ کرانی پرۆژەکانی سەرمایەنانەوە لە ئێراق\nNov 10, 2018 18:25 Asia/Tehran\nسەرۆک وەزیرانی ئێراق وێڕای پێداگریی لەسەر هەوڵی حکومەتەکەی بۆ گەشەپێدانی ئابووریی وڵات ، ڕایگەیاند، لەبەردەم ڕەوتی جێ بەجێ کرانی پرۆژەکانی سەرمایەنانەوە کەندو کۆسپی زۆر هەیە.\nبەپێی ڕاپۆری هەواڵدەریی کوردپرێس، "عادڵ عەبدولمەهدی" سەرۆک وەزیرانی ئێراق پاش نیوەڕۆی ئەمڕۆ شەممە لە لێدوانێکدا لە ڕێوڕەسمی دەسپێبوونی پێشانگای نێودەوڵەتیی بەغدا جەختی کرد لەسەر پێویستیی هێنانەدی هەلومەرجی سەرمایەنانەوەی شیاو بۆ وەگەڕخستنی پڕۆژە جۆراوجۆرەکان لە وڵاتەکەی و لەوبارەوە وتی: یەکێک لە سەریەتییە سەرەکییەکانی حکومەت، هەوڵدان بۆ گەشەپێدانی ئابووریی ئێراقە.\nعەبدولمەهدی وێڕای داننان بەوەی کە هەروا کەندو کۆسپی زۆر لەبەردەم جێ بەجێ کرانی پرۆژەکانی سەرمایەنانەوە لە ئێراقدا هەیە، خوازیاری هاوبەشی لە بنیات نانەوەی وڵات بوو لەئاراستەی هاتنەدی بەرژەوەندیی هەموواندا.\nسەرۆک وەزیرانی ئێراق هەروەها وتی: شەڕ، ژێرخانەکانی لەبەین بردو ئێراق بەتەنیا بەرپرسایەتی بنیات نانەوەو ئاوەدان کردنەوە ناگرێتە ئەستۆ، شەڕی ئێستای ئێمە جێگیرکرانی نەزم و تەکوزی و جێ بەجێ کرانی یاسایەو خوازیاری ئابووریی تاکەبەرهەمی نین.\nچل و پێنجەمین پێشانگای نێودەوڵەتیی بەغدا ئەمڕۆ بەهاوبەشیی ١٧ وڵاتی بیانی لەوان، ئێران ، سوریا، فەڕانسە، ئاڵمان، ئیسپانیا، هەنگاریا، پاکستان، هیندستان، ئۆردۆن، میسر، فەلەستین و تونس، زیاتر لە بیست ڕێکخراوی ئەهلی و نزیک بە٧٠٠کۆمپانیای چالاک لەبوارە جۆراوجۆرەکان و هەڵبەت بێ ئامادەبوونی وڵاتانی عەرەبی دەڤەری کەنداوی فارس دەس پێ کرا.


بورهان شێخ رەئوف : تورکیا لە دوو ڕێیانى شەڕو ئاشتیدا . – WTARIKURD\nئێستا تورکیا لە دواى هەڵبژاردنەکانى 7 / ى حوزەیرانى ڕابردوو ودواى شکست هێنانى ئاگربەس لە نێوان گەریلاکانى پارتى کرێکارانى کوردستان و سوپاى تورکیا و دواى گۆرانکاریەکانى ترى ناوچەکە چ لە ڕێکەوتنى ئێران وڵاتانى (5+1) و سەرکەوتنەکانى شەڕفانانى کورد لە ڕۆژئاوا و پاشەکشە کردنى ڕەوتى ئیسلامى ئیخوانى کە لە بەهارى عەرەبیدا سەریان هەڵدا و چ خێرو خۆشیەکیان بۆ گەلانى وڵاتەکانیان پێ نەبوو .\nئێستا تورکیا لە بەردەم دووڕێیانیەکى پڕ مەترسى و ئاڵۆزدایە کە گرەو لە سەر ئارامى و سە قامگیرى و گەشەکردنێکى ئابوورى بەهێز کە لە چەند ساڵى ئاشتیدا ئەنجامى باشى بە دەستهێناوەو لەلایەک و لەلایەکى تریشەو شەڕو توندوتیژى لەشکرکێشى کە ئەزموونەکانى ڕابردوو پیشانى داوین کە هیچ ئەنجامێکى پۆزەتیف نادەن بە دەستەوە جگە لە بە فیڕۆدانى توانا و داهاتەکانى وڵات .\nبۆیە هەر لە بەر ڕووناکى ئەو وتانەمدا پێم خۆشە چەند خاڵێک بخەمە ڕوو :-\n1 – لە چەند ساڵى ڕابردوودا تورکیا هەوڵى زۆرى داوە بۆ بەهێزکردنى پێگەى خۆى لە نەخشەى گواستنەوەى وزەى جیهانیدا و لەو پێناوەشدا گەلێک وتوێژو دان وسانى گرنگى ئەنجامداوە بۆ گرێدانى پەیماننامەو لێک تێگەیشتن لە گەل وڵاتاندا بۆ گواستەوەى غازو و نەوت و وزە بە خاکەکەیدا لە هەمان کاتدا هاوتەریب لە هەوڵى گەشەپێدانى ژێرخانەکەیەتى لە ڕێگاوبان و بەندەرەکان و هێڵەکانى گواستنەوەى نەوت و غاز ى سروشتى .\n2 – تورکیا بەو پێگە جوگرافیەى کە هەیەتى گونجاوە بۆ ئەوەى ببێت بە سەنتەرێکى گرنگ بۆ گواستنەوەى وزە بۆ بازاڕەکانى ئەوروپا لە نێوان وڵاتانى خاوەن وزەى وەکو ڕوسیاو ئێران و عێراق بە کوردستانیشەوە و ئازربایجان و قەتەرو ئیماراتى عەرەبى یەکگرتوو و کووەیت و قەتەرو وڵاتانى کیشوەرى ئەوروپا کە کڕیارى گرنگ و هەمیشەیى وزەن ، بۆیە تورکیا لە ئێستادا گرنگیەکى ستراتیجى سروشتى هەیە لە بازرگانى نەوت بۆ ئەوروپا و بە گوێرەى زانیاریەکانى کارگێڕى وزەى ئەمریکى رۆژانە 2.9 ملیۆن بەرمیل نەوت لە هەردوو تەنگەى دەردەنیل و بوسفۆرى تورکیەوە بۆ بازاڕەکانى ئەوروپا تێپەڕدەبن .\n3 – تورکیا هەر بەو پێگە گرنگ و سروشتیەشەوە نەوەستاوە لە چەند ساڵى ڕابردوودا لە هەوڵ پلاندانانى ئەوەدابووە کە وڵات بکاتە سەنتەرێکى گرنگ و ستراتیجى گواستنەوەى وزە لە وڵاتانى رۆژهەڵاتى ناوەڕاست و وڵاتانى سەر دەریاى قەزوینەوە بۆ وڵاتانى ئەوروپا ، لە ئێستادا تورکیا سەرقاڵى پلاندانانە بۆ کۆتاییهێنانى قۆناغى یەکەمى پرۆژەى( تاناب ) ـە بۆ گواستنەوەى غازى سروشتی لە ئازەربایجانەوە بە خاکى تورکیادا بۆ یۆنان و وڵاتانى ترى ئەوروبا کە مەبەست لەم پرۆژە گەیاندنى 31 ملیار مەتر سێجایە تا ساڵى 2018 .\nپرۆژەیەکى تریش کەناسراوە بە پرۆژەى سیل ـى تورکى کە زۆر گەورەترە لە پرۆژەى تاناب نەخشەى بۆ کێشراوە کە غازى ڕوسى بگوێزێتەوە لە دەریاى ڕەشەوە بۆ باکورى رۆژئاواى تورکیاو لەوێشەوە بۆ یونان و وڵاتانى ترى ئەوروپا کە قەبارەکەى ساڵانە 63 م3 . هەموو ئەم پڕۆژانە ڕێ خۆشکەرن بۆ ئەوەى تورکیا پێداویستیەکانى خۆى لە نەوت و غاز لە ڕێگەى ئەو تۆڕە بۆڕییانەوە کە لە عێراق و کوردستان بۆ بەندەرى جیهان لە باشورى تورکیا و بۆڕى دووەم لە ڕێگەى باکۆ _ تبلیسى _ جیهان ەوە بۆ خۆى مسۆگەر بکات .\nکۆسپەکانى بەردەم هەموو ئەو پڕۆژانە زۆرن چ ناوخۆ و چ دەرەکى کە ڕێگرن لە بەردەم تورکیادا کە ببێتە سەنتەرێکى ستراتیجى بۆ گواستنەوەو دابەشکردنى وزە گرنگترینیان بارودۆخى ناوخۆى تورکیایە کەلەم ڕۆژانەى دوایى دا سەرلە نوێ شەڕو پێکادان دەستى پێکردەوە هەرچەندە لە ساڵى 2013 ەوە جۆرێک لە ئاگربەس لە ئارادا بوو واسەرەتاى توندو تیژیەکان هەردوو بۆڕى گواستنەوەى نەوت لە عێراق و ئێران ەوە بۆ تورکیا کرانە ئامانج کە پەنجەى تۆمەت بۆ پارتى کرێکارانى کوردستان درێژ دەکرێت کە ژێرخانى وزەى تورکیاى کردبێتە ئامانج .\nبێگومان ئەو ڕووداوانەو شکستى پارتى دادو گەشەپێدان لە پێکهێنانى کابینەى حکومەتدا لە گەڵ پارتەکانى ئۆپۆزەسیۆن هەموو نەخشەو پلان و پێشڕەویەکانى ترى حکومەتى تورکیابۆ وەرگرتنى متمانەى وڵاتانى ئەوروپا بۆ دابین کردنى ڕێگەیەکى ئارام وجێ متمانە بۆ گواستنەوەى غازو نەوت وزە شکست پێدەهێنێت . هەرچەندە سەرەتاى قەیرانى ناوخۆى ئیستاى تورکیا دەگەڕێتەوە بۆ خۆپیشاندان و ناڕزایەتیەکانى ساڵى 2013 و بڵاوبونەوەى هەواڵى تێوەگلانى کاربەدەستەباڵاکانى پارتى دادو گەشەپێدان بە گەندەڵى .\nلە کۆتاییدا هەموو ئەو کۆسپ و تەگەرانەى کە لە ڕێگەى ئەم پرۆژە گرنگانەدان لە توانادا هەیە چاەرەسەرى گونجاویان بۆ دابنرێت ئەگەر حکومەتى ئایندەى تورکیا بخوازێت ئەو پرۆژانە بە ئاکام بگەن و گەلانى ناوچەکە بە کوردیشەوە لێ ى سوودمەند ببن ، بە پێچەوانەشەوە ئەگەر دڵنییایى ئەمنى وسیاسى بە هاوبەشە سەرەکیەکانى لەم پرۆژانەدا نەدات چ ناوخۆیى و چ دەرەکى ئەو خەونانە بەدى نایەن .\nئه‌سعه‌د جه‌باری : ئه‌و هێزه‌ی رۆژێك تیرۆریست و رۆژێكیش ئاشتیخوازه !


وه‌زاره‌تیگ ئه‌منى مافیگ ده‌ستوورى كورده، هاوسه‌نگى مسۆگه‌ر كه‌ید - شـه‌فـه‌ق نيـوز\nوه‌زاره‌تیگ ئه‌منى مافیگ ده‌ستوورى كورده، هاوسه‌نگى مسۆگه‌ر كه‌ید\nهه‌واڵگرى(مخابرات) كرد، ئه‌گه‌ر وه‌زاره‌ت ئاسایش نیشتمانى وه‌پى نه‌دریا، ڕا و ئه‌راى چوین بڕیگ لایه‌ن سیاسى جیاواز بوى و ئویشن كورد هه‌ق نه‌یرى داواى وه‌زاره‌تیگ ئاسایشى بكه‌ید، چوینكه تووڕیگ وه‌رگریكردن له‌ناو هه‌رێم كوردستان دیرن.\nله‌ى باوه‌ته ماڵپه‌ڕ شه‌فه‌ق له په‌یوه‌ندییگ ته‌له‌فۆنى، له مه‌حما خه‌لیل نوێنه‌ر فراكسیۆنه‌یل كوردستانى پرسى ك وه‌ى جووره جوواو دا:" ده‌ستوور ده‌قیگ هاتى جه‌خت له‌بان ئه‌وه كه‌ید ك هێزه‌یل چه‌كدار عیراق و ده‌زگایه‌یل ئاسایشى بایه‌ته له گشت پیكهاته‌گان ملله‌ت عیراق دامه‌رزیه‌ید ئه‌را پاراستن لایه‌ن هاوسه‌نگى له‌تى".\nزیاتریش وت:"له شوون ڕمیان ڕژیم وه‌رین هه‌رێم كوردستان و ملله‌ته‌گه‌ى وه‌شیوه‌یگ سه‌ره‌كى به‌شداریكردن له بیناكردن تووڕ وه‌رگریكردن و مقه‌یه‌تیكردن ئاسایش و سه‌قامگیرى له عیراق".\nئه‌وه‌یشه ئاشكراكرد ك:"كورد كه‌سایه‌تیه‌یلیگ دیرى ك سیفه‌ته‌یل كارزانى و داوانپاكى و بیلایه‌نى ها وه پیانه‌وه له وه‌رگرتن وه‌زاره‌ته‌یل و پۆسته‌یل ئاسایشى، و ئه‌زموون دویر ودریژیگ دیرن له بوار پاراستن ئاسایش".\nو ئه‌وه‌یشه وت ك:"تووڕ وه‌رگریكردن عیراقى ئه‌وسا و ئیسایش پشت وه‌و زانیاریه‌یل فره به‌سێد ك ده‌زگا ئاسایشیه‌گان هه‌رێم دابینیان كه‌ید له‌باوه‌ت ئاسایش وڵات".\nئاماژه‌یش وه‌وه‌دا ك:"هه‌ق كورده داواى هه‌ركام له وه‌زاره‌ته ئاسایشیه‌گان بكه‌ید، و ئه‌و داوموده‌زگا و وه‌زاره‌ته‌یل حكوومیه ك زویتر وه‌ده‌س كورده‌و بویه وه‌شیوه‌یگ كارزانانه و نه‌زاهه‌ت و جددیه‌ت ته‌واویگ بریانه‌سه ڕیه‌وه، و گه‌وراترین ده‌لیلیش له‌بان ئى قسه ئه‌وه‌سه ك ئى وه‌زاره‌ت و ده‌زگایه‌یله ك وه‌ده‌س كورده‌و بوینه له گشت پیهاته‌گان ملله‌ت عیراق له‌تیان بویه".\nمه‌حما خه‌لیل سه‌رسوڕمان خوه‌ى نیشاندا له‌و قسه‌یله ك وه‌ى دویاخره په‌خشه‌وكریا و باس له‌وه كریه‌ید ك هاوپه‌یمانى كوردستانى هه‌ق نه‌یرید داواى وه‌زاره‌ت و داموده‌زگا ئه‌منیه‌گان بكه‌ید، چوینكه تووڕیگ وه‌رگرى له ناو كوردستان دیرن، و ئه‌وه‌یشه پرسى ك چوین تویه‌نریه‌ید ده‌وڵه‌تیگ هاوڵاتێرى یا مواته‌نه‌ى ڕاسكانى دامه‌رزیه‌ید له سه‌ر حساب په‌راوێزخستن (تهمیش) ئه‌و پێكهاته‌گانتر؟!.\nله‌لاى خوه‌یه‌و خالد الاسدى نوێنه‌ر ئئتلاف ده‌وڵه‌ت قانوون له په‌یوه‌ندییگى وه‌ل ماڵپه‌ڕ شه‌فه‌ق له‌ى باوه‌ته ئویشى:" وه‌زاره‌ته‌یل ئاسایشى یا ئه‌منى ئه‌گه‌ر له‌سه‌ر بنه‌ماى به‌شبه‌شه‌وكردن(محاصصه) به‌شه‌وبكریه‌ن، له‌ى حاڵه‌ته بایه‌ته هاوپه‌یمانى كوردستانى وه‌زاره‌تیگ یا پۆستیگ ئاسایشى وه‌ربگرید". ئه‌وه‌یشه وت ك :" ئئتلاف فراكسیۆنه‌یل كوردستانى هیمان داواكارى ڕه‌سمى پیشكه‌ش نه‌كردیه ئه‌را وه‌رگرتن وه‌زاره‌تیگ یا پۆستیگ ئاسایشى".\nزیاتریش وت :"زویتر له‌بان ئه‌وه ڕیككه‌فتیمنه ك وه‌زاره‌ته‌یل ئاسایشى وه‌ختى پیشكه‌ش وه سه‌رۆك وه‌زیره‌یل كریه‌ن بایه‌ته كه‌سه‌یل بیلایه‌ن ئه‌رایان كاندید بكریه‌ن و سه‌رۆك وه‌زیره‌یل خوه‌ى هه‌ڵچنیده‌یان و ته‌وافقیگ بوود له‌ناوبه‌ین فراكسیۆنه‌یل سیاسى له بان ئه‌و ناوه‌یله ك خریه‌نه ڕوى".\nئه‌وه‌یشه ئاشكراكرد ك :" وه‌زاره‌ته‌یل ئاسایشى گرنگ و هه‌ستیارن (حه‌ساس) و له‌ئان گفتوگوو فراكسیۆنه‌یل له باوه‌ت دامه‌زرانن حكوومه‌ت، له‌بان ئه‌وه ڕیككه‌فتن ك ئى وه‌زاره‌ته‌یله هه‌قدارى یا ئستحقاق نیشتمانیین، و بایه‌ته گشت پیكهاته‌گان ملله‌ت عیراق بنریه‌نه وه‌رچه‌و، وه مه‌رجیگ ك بدریه‌نه ده‌س كه‌سه‌یلیگ بیلایه‌ن".\nشایان باسه ك حكوومه‌ت عیراق 42 وه‌زیر گریده خوه‌یه‌وه و له لایه‌ن ئه‌نجوومه‌ن نوێنه‌ره‌یل متمانه دریاپیان و ده‌نگ له‌بانیان دریا، ته‌نیا وه‌زاره‌ته ئاسایشیه‌گان نه‌ود ك سه‌رۆك وه‌زیره‌یل ناڕه‌زا بوى له‌بان ئه‌و كاندیدكریایه‌یله ك پیشكه‌ش كریان ئه‌را وه‌رگرتنیان و مه‌رج ئه‌وه دانا ك بیلایه‌ن بوون.


“پێویستە ئێزدیان زمانی ژێردەستی بەلاوەبنێن و ڕێکخستنیان بەهێز بکەن” – کوردی – RojNews.News\n“پێویستە ئێزدیان زمانی ژێردەستی بەلاوەبنێن و ڕێکخستنیان بەهێز بکەن”\n22/06/2020 - 5:33:36 pm\nیەكشەممە, 7 يون 2020 – 12:06 ڕۆژنیوز – ناوەندی هەواڵەکان\nفارس حەربۆ وتەبێژی پەیوەندییەکانی خۆبەڕیوبەری شەنگال، لەسەر دۆخی گشتی ئێزدیان، کاریگەرییەکانی کۆرۆنا، هێرشەکان لە ڕۆژئاوا و عەفرین بۆ سەر بەها و پیرۆزییەکانی ئێزدیان، دۆخی ئێزدییەکان لەکامپەکانی باشور و دەرەوەی وڵات و هەروەها یەکڕێزیی ئێزدیان بۆ ڕۆژنیوز دووا.\nحەربۆ لە دەستپێکی قسەکانیدا ئاماژەی بە کاریگەرییەکانی کۆرۆنا لە جیهان کرد و وتی: کۆرۆنا بەشێکی گەورەی ژیانی وەستاندووە و ڕێگە بە خەڵک نادات بێنە دەرەوە، کاربکەن و بژیوی خۆیان دابین بکەن، سەردەستەکان بەم بیانووە ئەوەی ویستیان دژی کۆمەڵگای بکەن جێبەجێی دەکەن، ئێستا قۆناغێکی گرنگە، سیستمی سەردەست بیر لەوە دەکاتەوە کە لەم قۆناغەدا چۆن دەسەڵاتی خۆی بەسەر گەلاندا بسەپێنێت و ڕەوایەتیی پێبدات، بۆیە سیاسەتێکی تایبەت بەسەر کۆمەڵگا بەڕێوەدەبرێت.\nلە بەردەوامی قسەکانیدا حەربۆ بە ئاماژەدان بە بەهاری گەلان و بێ پێشەنگ مانەوە و بە ئامانج نەگەیشتنی وتی: لەناو ئەم هەموو شەڕەدا، بۆ ئەوەی ئێزدیان مافەکانیان مسۆگەر بکەن و وەک ئێزدی بمێننەوە، پێویستە ڕێکخستنی خۆیان دروست بکەن، ئەگەر ئەمە پێکنەیەت، لەوانەیە وەک پێشوو ڕووبەڕووی مەترسی ببینەوە، ئەوەی ئێستا لە ڕۆژئاوا و بە تایبەتی عەفرین بەرامبەر ئێزدی و بەهاکانی دەکرێت، لە نیشانەکانی ئەمەیە، دەیانەوێت لە عەفرین مێژوو پیرۆزییەکانمان لەناوبەرن.\nحەربۆ ئاماژەی بەوەدا کە ئەگەر دەستکەوتەکانیان کە بەم ئاستە گەیشتوون نەکەنە یەکڕێزی، لە نەخشەی نوێی جیهان بێبەش دەبن و وتی: با وەک کۆمەڵگای ئێزدی ئەم پرسیارە لە خۆمان بکەین، بۆ ئەوەی ئیش و ئازارەکانمان دووبارە نەبنەوە، پێویستە چی بکەین، پێش خواردن و خواردنەوە، پێویستی سەرەکیمان بەڕێکخستن بوون، هەموو کەسێک داوای یەکڕێزی دەکات، بەڵام پێویستە ئیدی بتوانین ڕێکخراوی کۆمەڵگای ئێزدی دابمەزرێنین، کەس بۆ ئێمەی ناکات، پێویستە لەمە تێبگەین، پێویستە ئێزدی دەست لە سیاسەتی ژێردەستی هەڵگرن، کەس مافی ئێمە نادات، بۆیە ئێمە دەتوانین مافی خۆمان بەدەستبێنین.\nلە بەردەوامیی قسەکانیدا حەربۆ وتی: پێویستە ئێمەی ئێزدی لە بواری مەعنەوی و ڕامان سەرلەنوێ خۆمان دروست بکەین، پێویستە لەسەر دین و فەلسەفەی ئێزدایەتی ڕاست و مێژووی ڕاست و دەوڵەمەند قووڵ ببینەوە و بیناسین، تا باشتر بە باوەڕی و بەهاکانمانەوە ببەسترێینەوە، بۆیە نوێبوونەوە بۆ هەموو ئێزدیان پێویستە، بە تایبەتی دوای هێرشەکانی سەر ژنان و بەهاکانی ئێزدیان لە عەفرین، پێویستە ئەنجومەنی ڕۆحانییە ئێزدییەکان، میر، پیر و بابەشێخ کۆببنەوە و گفتگۆ لەسەر دۆخی ئێزدیان لە سەرتاسەری جیهان بکەن کە چون بجوڵێنەوە و سیاسەت بکەن، پێویستە ئێزدی ئیدی ببنە خاوەن سیاسەت، فەلسەفە، زانایی، ڕێکخستن و هێز، پێشنیار دەکەین ئەنجومەنی ڕۆحانییەکان بەرفراوانتر بێت و هەموو ئێزدیانی جیهان لەخۆ بگرێت، پێویستە ئەم ئەنجومەنە ببێتە خاوەن نوێنەرانیەتییەک کە بتوانێت نەخشەڕێی ئێزدیان دەربخات کە ئەنجومەنی سیاسی ئێزدیان دروست بێت و هەبوونی خۆی مسۆگەر بکات.\nحەربۆ سەرنجی ڕاکێشایە سەر ئەو ئێزدیانەی لە کامپەکانی باشور دەمێننەوە و داوای لە کۆمەڵگای ئێزدی کرد کە دژی هەڕەشە و هێرشەکان بێدەنگ نەبن و کاردانەوەیان هەبێت، ئاماژەشی بەوەدا کە پێویستە ئێزدیان بۆ ئازادی باج بدەن و نەترسن و داوای گەڕانەوەیان بۆ شەنگال بکەن.\nلە بەردەوامیدا حەربۆ وتی: پێشتر داعش هێرشی کۆمەڵگای ئێمەی کرد، دیسان دەوڵەتی تورک هێرشی کرد، ئاشکرابوو کە دەوڵەتی تورک داعش بە ڕێکخستن دەکات و هێرشی پێدەکات، ئەوەی داعش پێی نەکرا، دەوڵەتی تورک خۆی ویستی بیکات، بۆ ئەمەش هێرشی دڕندانەیان کرد.\nفارس حەربۆ وتەبێژی پەیوەندییەکانی خۆبەڕیوبەری شەنگال، لە کۆتایی قسەکانی وتی: وەک ئێزدی دوژمنایەتیمان لەگەڵ کۆمەڵگای تورکەدا نەکردووە، دەوڵەتی تورک هێرش دەکاتە سەر خاکی باوک و باپیرانمان، دەیەوێت کۆمەڵکوژی ئەنجام بدات، ئامانجێکی داگیرکەرانەی هەیە، پێویستە جیهان هەموو بزانێت، دەوڵەتی تورک لە ڕۆژهەڵاتی ناوەڕاست هێزێکی داگیرکەرە و خاوەن ئەم خاکە نییە.


(بارسا و ڕیاڵ زه‌ره‌رمه‌ندن) نوێنه‌ری یوڤانتۆس له فه‌ره‌نسایه بۆ یه‌کلایی کردنه‌وه‌ی بۆندی دی لیخت و پۆگبا ! – تۆڕی میدیایی خەڵک\n2019/06/18 - 10:00 PM\nئیداره‌ی یانه‌ی یوڤانتۆسی ئیتاڵی ده‌ستبه‌رداری خه‌ونه‌کانی نابێت و بۆ ئه‌ومه‌به‌سته‌ش نوێنه‌ریان ئاڕاسته‌ی فه‌ره‌نسا کردووه بۆ یه‌کلایی کردنه‌وه‌ی بۆندی دوو داواکراوی یانه‌کانی ڕیاڵ مه‌درید و به‌رشلۆنه.\nڕۆژنامه‌ی “توتۆ سپۆرت”ی ئیتاڵی نزیک له یانه‌ی یوڤانتۆس ئاشکرای کردووه، له‌ڕۆژی دووشه‌ممه‌ی ڕابردوه‌وه پاڤێل نیدڤیدی به‌ڕێوه‌به‌ری یانه‌ی یوڤانتۆس گه‌یشتۆته شاری مۆناکۆ له‌فه‌ره‌نسا و ئامانجی سه‌ردانه‌که‌ی چاوپێکه‌وتنه له‌گه‌ڵ مینۆ ڕایۆلای لێپرسراوی کاروباری هه‌ردوو یاریزان پۆل پۆگبا و ماتیاس دی لیخت.\nسه‌رچاوه‌که ئه‌وه‌شی ده‌رخستووه، که نوێنه‌رانی بیانکۆنێری پێکهاتو له پاڤیڵ نیدڤید و فابیۆ پاراتیچی ده‌یانه‌وێت له‌کۆتا ساته‌کاندا پۆگبا له خه‌ونی په‌یوه‌ندیکردن به یانه‌ی ڕیاڵ مه‌درید په‌شیمان بکه‌نه‌وه و بیگه‌ڕێننه‌وه بۆ شاری تۆرینۆ، هه‌روه‌ها ماتیاس دی لیختی به‌رگریکاری هۆڵه‌ندی یانه‌ی ئه‌یاکس ئه‌مسته‌ردام له چنگی یانه‌کانی پاریس سانت جێرمان و به‌رشلۆنه ده‌ربکه‌ن.\nڕایۆلا که به “ڕێوی گواستنه‌وه‌کان” ناوبانگی ده‌رکردووه و لێپرسراوی کاروباری هه‌ردوو یاریزانه‌که‌یه، په‌یوه‌ندیه‌کی توندوتۆڵی له‌گه‌ڵ ئه‌ندریا ئانێلی و نیدڤیدی سه‌رۆک و به‌ڕێوه‌به‌ری یانه ئیتاڵیه‌که‌دا هه‌یه، شاره‌زایان پێیان وایه له‌م سه‌ردانه‌دا به‌لایه‌نی که‌مه‌وه ئیداره‌ی یوڤی توانای هه‌یه گواستنه‌وه‌ی یه‌کێک له‌م دووانه یه‌کلایی بکاته‌وه.\nفرانس فوتباڵ: بۆمبێکی گه‌وره له ماڵی پاریسدا ده‌ته‌قێته‌وه و هۆکاره‌که‌ی مباپێ و نایمار ده‌بن !\nیاریزانانی هەڵبژاردەی تورکیا لەگەڵ هەر ئەنجامێکی تۆمارکراودا پاڵپشتی خۆیان بۆ سوپای وڵاتەکەیان دەردەخەن سەبارەت بەو داگیرکارییەی چەند ڕۆژێکە بۆ کوردستانی ڕۆژئاوا دەستیان پێکردووە.\nلەکۆتایی ڕووبەڕوبونەوەی نێوان هەڵبژاردەی فەرەنسا و تورکیا، یاریزانە تورکیەکان دووبارە لەبەردەم هاندەرانیاندا سڵاوی سەربازیان ئەنجامدا و ئەم تێکەڵکردنەی سیاسەت و وەرزشیش لەلایەن میدیاکانی ئەوروپاوە بە سەرسامیەوە تەماشا دەکرێت و تەنانەت هەندێک لە پێگە و ماڵپەڕ و ڕۆژنامەکان پێیان وایە یاریزانانی تورکیا هەڵە دەکەن و دژی ئەم جوڵەیە وەستاونەتەوە.\nلەم بارەیەوە هاکان چالهانگلۆی یاریزانی یانەی ئەی سی میلان بە “فۆکس سپۆرت”ی ڕاگەیاندووە :”کاتێک بۆ هەڵبژاردەی وڵاتەکەمان یاریی دەکەین سیاسەت وەلا دەنێین، ئێمە یاریی تۆپی پێ دەکەین و لەهەمان کاتدا لەسەدا سەد پاڵپشتی سوپای وەڵاتەکەمان دەکەین تەنانەت ئەگەر ئەو جوڵەیەشمان بەدڵی کەسانێکی تر نەبێت”.\nلەلایەکی ترەوە ڕۆژنامەی “زە گاردیان” ئاشکرای کردووە، جەنک شاهینی تورکی لەچەند ڕۆژی ڕابردودا لە تۆڕە کۆمەڵایەتیەکانەوە پاڵپشتیەکی بەردەوامی سوپای وڵاتەکەیی لە داگیرکاری کوردستانی ڕۆژئاوا کردووە، بۆ ئەم مەبەستە چەندین پۆستی کردووە، بۆیە لەلایەن یانەی سانت پاولی ئەڵمانیەوە ئاگادارکراوەتەوە، بەڵام یاریزانەکە بەردەەوام بووە لەم کارە و بەوهۆیەوە یانە ئەڵمانیەکە بەفەرمی دەریانکردووە، ناوبراویش ناچارە لە گواستنەوەکانی زستانەدا پەیوەندی بە یانەی باشاک شەهیرەوە بکات لە وڵاتەکەی خۆی.


- بەشی نۆزدەم -\nـ تیۆری دروستەیی و دروستکردنی نەتەوە.\n"هیگڵ مانایەکی عەقڵی دەدات بە نەتەوە و دەوڵەت،نەتەوە لای ئەو پێش ئەوەی هەر شتێک بێت ئایدیاڵێکی ناو عەقڵە و ئەو ئایدیاڵەش رۆحی نەتەوەیە،بەبێ ئەم رۆحە نەتەوە ناتوانێت ببێت.هەر ئەو رۆحەشە دەبێتە بنەمای یەکەمیی بۆ ئاین و ئاکار و هونەر و دەکەوتە کولتووریەکانی تری نەتەوە،بەبێ ئەو رۆحە کولتور بوونی مومکین نییە،چونکە کولتور پێکهاتەی کۆمەڵە دەرکەوتەکەیە کە دەرکەوتەی ئەو رۆحەن و بەبێ بوونی ئەو رۆحی بوونیان نییە".٢٦٢\nهێگل، مانایەکی ئەقڵی دەبەخشێ بە نەتەوە، بەڵام تیۆرییە دروستەییەکە، لێرەدا کولتورییەکەیە، مانای پێچەوانەی هێگل دەدات بە نەتەوە، پێی وایە لە کولتورە نەتەوەییەکەوە، ڕۆحی نەتەوە سەر دەردێنێ و پێک دێ. کەواتە ڕۆحی نەتەوە بنەما یان ئایدیاڵێک نییە، بەڵکو پێکهاتووە لە بیرەوەریی و ئیرادەی کۆیی . کولتورەکە لە رێگەی توخمەکانی خۆیەوە، ڕۆحی نەتەوە لەناو سایکۆلۆجێتی تاکەکاندا، ساز دەکات و ئەو میللەتەش، بەو ڕۆحە، یەک ئاڕاستە و یەک ئامانج دەبن. بە کورتی گەرەکیانە پێمان بڵێن، کولتوری نەتەوە، زەمینەی ڕسکانی نەتەوەیە، لەبەرئەوەی بەر لە دروستبوونی نەتەوە، کولتور هەبووە. بەڵام هێگڵ دەڵێ:\n" رۆحی نەتەوە یان نەتەوە وەک پەتییەک پێش کولتور لەناو عەقڵدا هەیە و دەبێتە بنەمای بوونی ئەو کولتورەی کە لە وەدیهاتنی ئەو ئایدیاڵە دەکەوێتەوە.تاکە نەتەوەییەکانی نەتەوە لە لای هیگڵ ئەوانەن کە پاک بوونەتەوە لەو کولتورە باوەی کۆمەڵگاکەیان ".(١٦٢ـ٢٦٣)\n" ئەو تاکانەی کە دواتر نەتەوە پێکدەهێنن،دەبنە هەڵگری ئەوەی کە لە کولتوری ئەو کۆمەڵگایەدا هاوبەشە و هەر یەک لەوان ئامادەیی تیایە بۆ ئەوەی ئەو کولتورە هاوبەشە وەک کۆمەڵە بنەمایەک لەناویدا ریشە داکوتێ و ببێتە سەرچاوە و بنەمای هەر بنەمای هەر جوڵەو هەڵسوکەوتێک کە لەودا دەرکەوت دەکات".(٢٦٣)\nـ نەتەوە لە نێوان رەگەز و کولتوردا.\nئێرنست رینان، یەکێکە لەوانەی کولتوری هاوبەش، بە پێش مەرج و پێشخانی رۆحی نەتەوە دەزانێ. هاوسات بە سیستەمەشی دەزانێ، کە کولتوری کۆمەڵگا کاری پێ دەکات. بۆ سەلماندنی ئەوەی کە "بیرەوەری" هاوبەش هەوێنی نەتەوەیە، کۆمەڵێ نموونە لە مێژووەوە دێنێتەوە، وەک ئیمپراتۆرییەتەکانی چینی و میسری. باس لە جیاوازی دین لەم دوو دەسەڵاتەدا دەکات. بۆ جیاوازی رەگەز و نەتەوەش نموونەی دێنێ، کەوا ڕەگەز نابێتە بنەما بۆ دروست بوونی نەتەوە، چونکە لێرەدا کولتور نابێتە هۆکاری دروستبوونەکە. بۆ جیاکردنەوەی ڕەگەز لە نەتەوە باس لە ڕەگەزی جەستەیی و ڕەگەزی زمانی دەکات.\nـ بنەمای پەیدابوونی کولتور و بیرەوەری هاوبەشی نەتەوەکان.\nئەم بۆچوونە پێی وایە، کولتوری هاوبەشی نێوان کۆمەڵە ئەتنیکێکی جیاواز، بنەمای دروست بوونی نەتەوەیە. بە هەمان شێوە سازبوونی کولتورێکی هاوبەش لە نێوان کۆمەڵە ئەتنیکێکی جیاوازدا، دەگەڕێنێتەوە، بۆ چەند هۆکارێکی کۆمەڵایەتی و مێژوویی جیاواز. ئەمانە کەم و زۆر بنچینەی بیروڕای رینانە، بۆ دروست بوونی نەتەوە. نوسەر، جارێکی تریش ئەم بیروڕایانە شەنوکەوو دەکاتەوە، هەموو ئەو نموونانەی رینان بۆ سەلماندنی بۆچوونەکەی دروست بوونی نەتەوەی فەرنسی و ئیتالی و... تاد. هێناوێتەوە و پشتیان پێ دەبەستێت. د.عرفان ڕەتیان دەکاتەوە و پێی وایە دوورن لە لۆژیکەوە.\nـ بیرەوەری هاوبەش وەک بنەمای راستەقینەی نەتەوە.\n"نەتەوە رۆحێکە،پرەنسیپێکی رۆحییە.دووشت هەن کە لەراستیدا یەک شتن ئەم رۆحە پێکدەهێنن:یەکێکیان بوونی میراتێکە لە نەریت و بیرەوەرییەکانی رابردوو، دووەم رەزامەندی هەنووکەیی و ئارەزووی پێکەوە ژیان و بوونی ئیرادەیەک بۆ درێژەدان بەو نەریت و بیرەوەرییانەی کە بەرهەمی پێکەوە ژیانن و بە میرات ماونەتەوە".٢٧٣ ـ٢٧٤\nپاشان نووسەر، دەکەوێتە سەر بەراوردکاری و نیشاندانی جیاوازی ڕۆح لە لای رینان/ ر و هیگڵ/ھـ:\nرـ ڕۆح پێویستی بە توخمی ئیرادەیە بۆ خۆ نواندنی.\nھـ. ڕۆح تاکانە و یەکە و هەر خۆیەتی.\nھـ. ڕۆح لە عەقڵی تاکەکانی ناو میللەتدا هەیە.\nرـ ڕۆح لەو نەریت و بیرەوەرییانە، وەردەگرێ، کە لەرابردوودا گوزراونەتەوە بۆ ئێستا و ئەوە ئیرادەیە بەرەو ئایندەی ئاڕاستە دەکات.\nھـ. ڕۆح لە رێگەی ویستەوە هەوڵی خۆئاشکراکردنی خۆی دەدات، لەناو واقیعێکی ماددیدا.\nرـ ڕۆحی نەتەوە پێکهاتەیەکە لە ویست و بیرەوەرییەکانی ڕابردوو.\nھـ. ڕۆح شتێکە وەدی دێت،شتێک نییە کە پێک بێت.\nرـ ڕۆح جەوهەر نییە و تاکانە نییە،پێکهاتەیەکە لە دوو توخم:بیرەوەری و ویست.\nھـ. ڕۆح کاتێ عەینی/ کۆنکرێتی دەبێتەوە، کە لەکار و کردەوەی کەسەکاندا شێوەگیر دەبێت. دوای شێوەگیربوونی لە نەوەکانی داهاتوودا نابێتەوە بە رۆحێکی پەتی.\nرـ ڕۆح لە دەرەوەی خۆمانەوە دێتە ناومانەوە و حوکممان دەکات.\nھـ. ڕۆح لەناوماندایە و دواتر دێتە دەرەوە و خۆی لە ڕێگەی ئێمەوە ئاشکرا دەکات.\nرـ نەتەوە پێش ئەوەی پێکهاتەی کۆمەڵە ئەتنیکێک بێت، ڕۆحە.\nھـ. ـنەتەوەی داهاتوو، ڕۆحی لەناو خۆیدا دەبێت، وەک ئەوەی پێشوو، ئەویش ڕۆحەکەی ناوخۆی شێوەگیر دەکات.\nرـ ئەم ڕۆحە پێکهاتەیەکە لە بیرەوەری هاوبەشی ئەتنیکەکانە لە رابردوودا و پاشان لە رێگەی ئیرادەی تاکە کەسەکانەوە، لە کار و کردەوەکانیاندا، ڕەنگێ پێ دەدرێتەوە.\nھـ. ڕۆح ئازادە، جگە لەخۆی پەیوەست نییە، بەهیچ شتێکی ترەوە، لە خۆیدا و بەخۆی و بۆ خۆی هەیە.\nرـ ڕۆح بەبێ وابەستەبوونی بە رابردوەوە بوونی نابێت.\nھـ. ڕۆح پێویستی نییە بۆ بوونی لە بوونی خۆیدا هەیە. ئەمەش بە بەڵگەی ئەوە جەوهەری ڕۆح ئازادییە.\nرـ ڕۆحی نەتەوە، لەناو کەسەکاندا، بوونێکی پێشینەی نییە و بەڵکو لە ڕابردوودایە.\nھـ. هەر لەمەشەوەیە، کە مرۆڤ لە خۆیدا ئازادە.\nرـ نەتەوە وەک تاکەکەس بەری ڕابردوویەکی دوور و درێژی ڕەنج و قوربانی گوێڕایەڵییە، نەریتی باوباپیران لە هەموو شتێک ڕەواترە. ئێمە بە ڕەنجی باوباپیران بووین بەوەی کە ئێستا هەین.\nرـ ڕۆحی ئێمە، پەیوەستە بە پێشینەکانمانەوە و بەبوونی ئەوان ئێمە هەین و بەبێ بوونی ئەوان ئێمە بوونمان نییە، ئێمە ئەوەین، ئێوە بوون، ئەوەش دەبین کە ئێوەن.\nرـ لێرەدا ئازادی نابێتە خاسیەتی جەوهەریی ڕۆح.\nرـ وابەستەبوون و بەندیەتی، خاسیەتی ئەو ڕۆحەیە، کە رینان بە ڕۆحی نەتەوەی دەزانێت.\n"نەتەوە لای هیگڵ ئایدیاڵێکە واتە رۆحێکە،ئەم رۆحە پێویستی بە توخمێکی تر هەیە کە ئیرادەیە،تا شێوەگیر بێت و بنوێنرێت.". ٣٧٥\n" گەر لای هێگڵ خواستە بەشەکییەکانی تاک لە خواستەکانی نەتەوەدا وەدی بێن و خواستە هەمەکییەکە عەقڵییەکانی نەتەوەش لە رێگەی وەدیهاتنی خواستە بەشەکییەکانی تاکەکانەوە وەدی بێت،ئەوە لای رینان خواستە تاکە کەسییەکانی تاکەکانی ناو نەتەوە بەردەوام دەبێت ببنە قوربانی بۆ خواستە گشتییەکانی نەتەوە،بەبێ ئەو قوربانییە،ئەو یەکبوونەی کە نەتەوە لەسەری دامەزراوە،ناتوانێت خۆی راگرێت،رێنان ئەم قوربانیدانەی تاک بە خواستەکانی خۆی بۆ خواستەکانی نەتەوە بە هۆشیاری ئاکاری ناو دەبات و ئەو هۆشیارییەش بە هۆشیاری نەتەوەیی دادەنێت.بۆ ئەوەی ئەو هۆشیارییە ئاکارییەش بوونی خۆی بسەلمێنێت،دەبێت تاکەکەس لە پێناو بەرژەوەندی گشتیدا خۆی بکاتە قوربانی ".(٢٧٦)


هەڵبژاردنی تورکیا نشستێکە بۆ کوردستان\nنشستێکە بۆ کوردستان\nهەڵبژاردنی تورکیا بۆ جاری دووەم، چەند سەعات پێش ئێستا کۆتایی هات. ئەنجامەکانی ئەم هەڵبژاردنە، گۆڕانی چاوەڕوانکراوی تێدا بوو. حزبی کوردان(هەدەپ) لە کەڕەتی دووەمدا بیست ویەک کورسی لە کیس چوو. لەسەر ئاستی کوردستانی باکور 46 کورسی بەدەستهێناوە. لە هەشتا کورسی ڕا بووە پەنجا و نۆ کورسی. کەچی حزبی ئۆردوگان(ئاک پارتی) شەست کورسی زیادەی بەدەستهێنا. لەو ژمارەیەی حزبەکەی ئۆردوگان، بیست و یەک کورسی کورسی حزبی کوردانی بۆخۆی ڕاکێشا، لەسەر ئاستی کوردستانی باکور 67 کورسی بردەوە. واتە ئەو لە هەدەپ زیاترە! چل کورسییەکەی تری لە حزبی مەهەپە ڕاکێشا. ئێستا حزبی ئۆردوگان، بەبێ منەتی دەتوانێت کابینە پێکبێنێت و قانونی سەرۆکایەتیش بێنێتەوە بەر چاوان.\nپرسیار ئەوەیە: ئایا کورد بە تێپەڕاندنی %10 بردوتییەوە؟ ئەو سەرکەوتنەی حزبی ئۆردوگان لە کوێوە دابین بوو؟\nسەرکەوتنی هەدەپ لە هەڵبژاردنی حوزەیرانی(80 کورسی) ڕابردو، سەرکەوتنێکی گەورە بوو، بەڵام ئەنجامەکانی ئەم هەڵبژاردنەی ئێستای(60 کورسی)، شکستێکی گەورەیە. بەڵی کورد کارت داخڵبونی پەرلەمانی وەرگرت، بەڵام ناتوانێت بە قوەتی جاران هەڵسوڕێت. لە هەڵبژاردنی پێشو، حکومەتی تورکیا چاوی لە هاوکاری کوردان بوو. کوردێش پێویستی بە گفتوگۆ و هێنانەدی ئامانجەکانی خۆی بوو. هەربۆیەش کۆمەڵگای کوردستان، بە هەموو توێژەکانییەوە، هەڵوێستێکی مێژووییان نواند و بۆ ئازادی دەنگیان بەخشییە هەدەپ. ئەوە جیا لە هۆکاری سیاسیی کاریگەر لە ناوچەکە، ئەوانەی دەستیان لە ڕەخساندنی بارودۆخی سەرکەوتنی هەدەپ و ڕام کردنی ئۆردوگان هەبوو. ئەو هۆکارە سیاسییانە بریتی بوون لە ئەمریکا، هەرێمی کوردستان(بارزانی)، هەڵوێستی دیاری ئۆجەڵان، یەکێتی ئەوروپا، بەرژەوەندییەکانی ئۆردوگان.\nئەگەر کورتی بکەمەوە، هەڵەی هەدەپ لە سیاسەتی هەڵە و وابەستەی پ ک کەو دێت. قەندیل سیاسەتی خۆی بە ئێران گرێداوەو بە خواستی ئەو وڵاتەش سیاسەتێکی توندی گرتەبەر و بەبێ لەبەرچاوگرتنی هەدەپ، یەکلایەنە دەستی بە شەڕ کردەوە و پەلاماری چەند شارێکیدا. ئەو شەرە بۆ ئۆردوگان نیعمەت بوو، هەر بۆیەش لە سەرەتادا ڕیگایان شل کرد تا پ ک ک بە ئاسانی شەڕ بخاتە ناو چەند شارێک. بە کامیرای زیندو دیمەنەکانیان نیشاندەدا. بەمە هەدەپی بێدەسەڵات کرد و پ ک کی بەدناوتر دەکرد. ئەوە بەتایبەتی لەناو کۆمەڵگای تورکدا کاریگەر بوو. هەروەها کوردیشی لە ئاشتی و کارامەیی هەدەپ بێ ئومێد کرد.\nئۆردوگان توانی کوردان لێکدی بترازێنێت،توندڕۆیی پ ک ک بقۆزیتەوە، شۆڤێنییەتی تورکان سەرکردەیی بکات، قەیرانەکان بە مل کوردان داببڕێت، لە کۆتاییدا دەنگەکانیان کۆبکاتەوە. لەملاوە پ ک ک یەکلایەنە شەڕی دەستپێکرد، بەبێ ئەوەی وەڵام بداتەوە بۆ وای کرد! یەکلایەنەش شکستی شەڕەکەی بەسەر کورداندا سەپاند و ڕایگرت، بەبێ ئەوەی بڵێ بۆچی دەستیپێکرد و بۆ کام ئامانج ڕایدەگرێت! ئەمەیە ئەنجامی سیاسەتی وابەستە. پ ک ک، حزبی هەدەپ و دەمیرتاشی نەک گەورە نەکردن، بەڵکو بچوکیشی کردنەوە. ئێستا دەمیرتاش دەتوانێت وەڵامێکی بە جورئەتانەی بۆ ئەم سەرلێشێواویە هەبێت؟ باوەڕناکەم.\nپ ک ک بۆی هاتبوو بە ئاشتی، ئامانجەکانی کورد لە باکور بێنێتەدی. ئۆردوگان ناچار بکات، بێتە ناو پڕۆسەی ئاشتی. کەچی بەدوای سیاسەتی شەڕخوازانەی ئۆردوگان کەوت! لەم سۆنگەیە دەڵێم ئەگەر لە کوردستانی سوریا، پ ی د عاقڵ نەبێت، بەدەست پ ک ک و ئێرانەوە، حاڵی لە هەدەپ شڕتر دەبێت.\nسیاسەتی چەوتی پ ک ک و وابەستەیی بێ قەید و شەرتی هەدەپ بەوەوە، ئەم حزبەی لە ماوەی سێ مانگدا، لە حزبی یەکەمەوە کردە حزبی دووەم. دووەمێک بە فاسیلەیەکی 21 لە دواوەی حزبی ئۆردوگان. کەواتە ئەو یەکڕیزییەی کۆمەڵگای کوردستان لەبارچوو. پ ک ک لەباری برد و ئۆردوگان قۆزتییەوە. ئێستا ئاک پارتی(حزبی ئۆردوگان)، بۆی هەیە بڵێت من نوێنەری زۆرینەی کوردستانی باکورم! جا کارەساتەکە لەوێیە. ئەم کارەساتە سیاسەتێکی چەوت هێنای کە تەنیا گەللۆری و خۆسەپاندن دەزانێت و ئامادە نیە دەرس وەربگرێت.هیوادارم کوردانی باکور بتوانن دەرس لە شکستی خۆیان وەرگرن.\nئەم شکستە، بارە قورسەکەی دەشکێتە سەر شانی هاوڵاتییانی باکور، بەڵام بە نەرێنی دەشکێتەوە سەر هەرێمی کوردستان و پارچەکانی دیکەی کوردستان. بەتایبەتی لەو سیناریۆیانەی کە داهاتوی ناوچەکە دیاریدەکەن. چونکە ئەم پاسەکشەیەی هەدەپ، سەنگی کوردی لە کێشەکاندا کەمکردەوە.


كۆبانێ مەرجەعیەتی سیاسی رۆژئاوای كوردستان دیاریدەكات\nدوای ئەوەی له 18ی ئازاری 2011 شۆڕشی سوریا سەریهەڵدا، هەر لەم كاتەوە خەباتی كوردانی رۆژئاواش ده‌سیپێكرد، لەم دواییەشدا بەرخودانی كۆبانی مێژوویەكی گەورەی بۆ كوردانی چوار پارچەی كوردستان تۆمار كرد و جیهانی دەرەوەشی بە سەركەوتنەكانی سەرسام كرد، لەكاتێكدا له ماوه‌ی 47 مانگی رابردوو نزیكه‌ی دوو ملیۆن كه‌س له‌و وڵاته كوژراون و برینداربوون و زیاتر له نیوه‌ی گه‌لی سوریاش ئاواره بوون.\nلەمبارەیەوە چالاكی سیاسی رۆژئاوای كوردستان هۆزان عەفرینی ئاماژه به‌وه ده‌كات بۆ ئەوە دەكات "كە رەوشی سوریا تێكچوو هەر لایەنێكی عەرەبی دەستیان بە دامەزراندنی گرووپی چەكداری كرد و خۆشبەختانە بە هاوكاری تەڤگەری جڤاكی دیموكراتیك (تەڤدەم) كچ و لاوی كوردی ڕۆژئاوای كوردستان دەستیان بە دامەزراندنی هێزی چەكداری بۆ پاراستنی ناوچە كوردییەكان كرد و ڕۆژ لە دوای ڕۆژ ئەو هێز گەورەبوو و ئەمڕۆ لە 50 هەزار كەس تێپەری كردووە".\nزیاتر وتی "لە دەستپێكی شۆڕشدا شاری كۆبانێ یەكەمین شاری كوردی ڕۆژئاوای كوردستان بووە، لە رۆژی 19/7/2012 رزگار كراوە و هێزەكانی رژێمی دیكتاتۆریش ناچاری پاشەكشە كردووە،ئەمەش بووە هۆكاری ئەوەی ڕژیم بێدەنگی خۆی لە بەرامبەر بەو هێرشە دڕندانەی داعش بۆ سەر كۆبانی رابگەینێت".\nبەرپرسێك لە پێنتانگۆنی ئه‌مریكا رایگەیاند كە یەكێك لە هۆكارەكانی هاوكاریكردنی هێزەكانی نێودەوڵەتی بۆ كۆبانی ئەوەیە كە بەرخۆدانی شەرڤانانی كۆبانی هەموومانی ناچار به هاوكاری و بەرگری لە كۆبانێ كردووە و ڕۆژی 1/11/2014 وەك ڕۆژی جیهانی كۆبانێ دەستنیشانكراوە و لە 39 وڵاتی جیهان خۆپێشاندان بۆ پشتیوانیكردن لە بەرخۆدانی كۆبانی كراوە، كە دەسكەوت و كاریگەری زۆری هەبوو لەوانە كردنەوەی ڕێگەی توركیا و هاتووچونی پێشمەرگە بۆ كۆبانێ و سەردانی دەیان وەفدی پەرلەمان و وڵاتانی ئەوروپا بۆ ڕۆژئاوای كوردستان، لەم دواییەش بۆ یەكەمین جار لە قەسری ئالیزای سەرۆك كۆماری فەڕەنسا پێشوازی لە لایەنەكی سیاسی كوردی ڕۆژئاوای كوردستان كرد.\nهەروەها بەرخۆدانی كۆبانی بووەتە هۆكاری دامەزراندنی مەرجەعیەتی سیاسی لە ڕۆژئاوای كوردستان و ڕێكەوتنەكەی دهۆك كە لە نێوان تەڤدەم و ئەنەكەسێ ئەنجامدراوە.\nبه‌پێی ئاماره‌كه‌ی به‌رده‌ستی روانگه‌ی سوریا بۆ مافه‌كانی مرۆڤ، له‌و ژماره كوژراوه، 100 هه‌زار و 97 كه‌س هاوڵاتیی مه‌ده‌نین كه 10 هه‌زار و 664یان منداڵ و شه‌ش هه‌زار و 783یان سه‌روو ته‌مه‌نی 18 ساڵ و 35 خوڤار و 827ی دیكه‌ش سه‌ربه هێزه‌كانی ئۆپۆزسیۆن و گروپه ئیسلامییه‌كانن.\nژماره‌ی كوژراوانی نێو چه‌كداره جیابووه‌كان له رژێمی سوریا گه‌یشتووه‌ته دوو هه‌زار و 498 كه‌س و زیانه‌گیانییه‌كانی ئه‌و رژێمه‌ش نزیكه‌ی 45 هه‌زار و 385 سه‌ربازه، ئه‌مه جگه‌له له كوژرانی 29 هه‌زار و 943 چه‌كداری به‌رگریی نیشتمانی و كه‌تیبه‌كانی به‌عس،640 چه‌كداری حیزبوڵای لوبنان كوژراون و ژماره‌ی لایه‌نگرانی رژێمه‌كه‌ی ئه‌سه‌دیش كه به ره‌گه‌زی بیانی و عه‌ره‌بی و ئاسیاوی و ئێرانین، گه‌یشتووه‌ته دوو هه‌زار و 502 كه‌س.\nسه‌باره‌ت به زیانه‌كانی به‌ره‌ی نوسره و رێكخراوی ده‌وڵه‌تی ئیسلامی (داعش) و چه‌ند گروپێكی دیكه به‌ناوی (جنود الشام) و (جند) و كه‌تیبه‌ی خه‌زرا و چه‌كداره بیانییه‌كانی ئه‌وروپا و ئاسیا و ئه‌مریكا و ئوسترالیا، زیانه گیانییه‌كانیان گه‌یشتووه‌ته 24 هه‌زار و 989 كه‌س و تائێستا ناسنامه‌ی سێ هه‌زار و 130 كوژراو نازانرێت، هەروەها چاره‌نووسی زیاتر له 20 هه‌زار كه‌س له گرتووخانه و ده‌زگا ئه‌منییه‌كانی رژێمی سوریا دیار نییه.\n- چاره‌نووسی نزیكه‌ی حه‌وت هه‌زار به‌دیلگیراوی سوپا و چه‌كدارانی لایه‌نگری به‌شار ئه‌سه‌د و زیاتر له دوو هه‌زار رفێنراو كه له‌ژێرده‌ستی هێزی ئۆپۆزسیۆن و گروپه چه‌كداره‌كاندان نادیارە.\n- چاره‌نووسی هه‌زار و 500 چه‌كداری كه‌تیبه ئیسلامییه‌كان و داعش و به‌ره‌ی نوسره له‌لای سوپای به‌شار ئه‌سه‌د كه شه‌ڕڤانانی كوردیشی تێدایه.\n- چاره‌نووسی چوار هه‌زار هاوڵاتی مه‌ده‌نیی رفێنراو له گرتووخانه‌كانی ده‌وڵه‌تی ئیسلامی (داعش) دیارنییە.


سندوقی نیشتەجێبوونی هەر هاوڵاتیەک ده‌توانێت بڕی ٧٥ ملیۆن دینارە وه‌ك قه‌رز وەربگرێت و لە ماوەی ٢٠ ساڵدا بیداته‌وه.\nسندوقی نیشتەجێبوونی سەر بە وەزارەتی ئاوەدانکردنەوە و نیشتەجێبوون و شارەوانییەکانی عێراق، میکانیزمی نوێی پێدانی قەرزی بە هاوڵاتیان ئاشکراکرد. دەشڵێت، هەر هاوڵاتیەک بەرزترین بڕی قەرز کە ٧٥ ملیۆن دینارە وەربگرن و لە ماوەی ٢٠ ساڵدا بیدەنەوە.\nزیا موجیدا عەبدوڵا بەڕێوەبەری سندوقی نیشتەجێبوون لە وەزارەتی ئاوەدانکردنەوە و نیشتەجێبوون و شارەوانییەکانی عێراق بە میدیا ناوخۆییەکانی راگەیاند:هه‌ر هاولاَتیه‌ك ده‌توانێت قه‌رزوه‌ربگرێت بۆیه‌كه‌ی نیشته‌جێبوون ، بەرزترین ئاستی قەرزکردنەکە ٧٥ ملیۆن دینارە و لە ماوەی ٢٠ ساڵدا دەدرێتەوە.\nئاشکراشیکرد:قەرزەکان بە گوێرەی ناوچەکان و قەزاکان دەبێت، بۆ دەوروبەری بەغدا ٦٠ ملیۆن دینارە، بەڵام بۆ دەوروبەری پارێزگاکانی دیکە ٥٠ ملیۆن دینارە و هەمووشیان لە ماوەی ٢٠ ساڵدا دەدرێنەوە، لە کاتێکدا پێشتر بڕیاربوو لە ماوەی ١٥ ساڵدا بدرێتەوە.\nباسی لەوەشکرد:سندوقی نیشتەجێبوون دەبێت هەردوو ئەرکی دروستکردنی خانو و زیادکردنی دەکەوێتە ئەستۆی ، لەکاتێکدا کڕینی یەکەی نیشتەجێبوون لە کۆمەڵگەکانی وەبەرهێنان و بە بەهای ١٢٥ ملیۆن دینار لە ئەستۆی بانکی خانووبەرەدایە.\nدەشڵێت:ئەو خانووانەی دەکەونە کۆمەڵگەی وەبەرهێنانەوە بە بڕی ١٠٠ ملیۆن دینار قەرز دەکڕدرێت و بە رێژەی ٥% سوی دەچێتە سەر و یەکجاریش وەردەگیرێت.\n1061 جار خوێندراوه‌ته‌وه\n2/13/2021 10:34:55 AM


بەشداری شاندێکی کۆمیتەی سوید لە مەڕاسیمی چلەمین ساڵیادی دامەزرانی کۆمەڵەی شۆڕشگێڕی زەحمەتکێشانی کوردستانی ئێران – PDKI SWEDEN\nبەشداری شاندێکی کۆمیتەی سوید لە مەڕاسیمی چلەمین ساڵیادی دامەزرانی کۆمەڵەی شۆڕشگێڕی زەحمەتکێشانی کوردستانی ئێران\nلەسەر شوبات 26, 2019\nئێوارەی ڕۆژی شەممە ڕێکەوتی ٢٣ی فێبرییەی ٢٠١٩ی زایینی، شاندێکی کۆمیتەی گشتی حیزبی دێموکڕات لە وڵاتی سوید بەشداری کرد لە مەڕاسیمی چلەمین ساڵیادی دامەزرانی کۆمەڵەی شۆڕشگێڕی زەحمەتکێشانی کوردستانی ئێران کە لە شاری ستۆکهۆڵم بە بەشداری جێگری سکرتێری گشتی کۆمەڵە، نوێنەرانی هێز و لایەنە سیاسییەکان، ئەندامان و لایەنگرانی کۆمەڵە، بەڕێوەچوو.\nلەو مەڕاسیمەدا وێڕای وتاری بەڕێز عەبوبەکر مودەڕیسی (جێگری سکرتێری گشتی کۆمەڵەی شۆڕشگێڕی زەحمەتکێشانی کوردستانی ئێران)، چەندین پەیام لەلایەن نوێنەرانی ڕێکخراوە سیاسییە کوردستانی و سویدییەکانەوە بەو بۆنەوە خوێندرانەوە. پەیامی کۆمیتەی گشتی حیزب لە وڵاتی سوید یەک لەو پەیامانە بوو کە لەلایەن هاوڕێ قادر مێهفەر خوێندرایەوە.\nمێهفەر لە پەیامەکەیدا وێڕای پیرۆزبایی ئەو یادە، ئاماژەی بە گرنگی یەکێتی و هاوهەڵوێستی هێزە سیاسییەکانی کوردستانی ئێران کرد بەتایبەتی لەئێستادا کە قۆناخێک لە خەبات لەژێر ناوی ڕاسانی شار و شاخ لەئارادایە و هەوڵی بەهێزکردنی ڕۆحیەی شۆڕشگێڕی و ئیرادەی خۆڕاگری نەتەوەکەمان دەدات و لەو ڕاستایەشدا حیزبی دێموکڕات پێشوازی لەهەر هەنگاوێکی هێزە سیاسییەکانی ڕۆژهەڵات دەکات کە بەهەمان ئاراستەی ڕاسان لە گۆڕەپانی خەباتدا ڕۆڵی خۆی ببینێت.


شانۆكار چۆڤین تاهیر تەمەنی ٢٨ ساڵە و خه‌ڵكی سلێمانییه. ساڵی ٢٠٠٧ له كۆمه‌ڵه‌ی هونه‌ره جوانه‌كان ده‌ستی به كاری هونه‌ری كردووه، وه‌ك ئه‌كته‌ر و ده‌رهێنه‌ر تا ئێسته به‌رده‌وامه و خاوه‌نی چه‌ندان به‌رهه‌می هونه‌رییه.\nچۆڤین له‌م دیمانه‌یه‌یدا بۆ ڕۆژنامەی "هەولێر" ده‌ڵێ: "نه‌بوونی هۆڵێكی شانۆیی باش كێشه‌ی بۆ شانۆكاران دروست كردووه.\nچۆڤین تاهیر گوتی: "ساڵی ٢٠٠٧ وه‌ك ئه‌كته‌ر له‌گه‌ڵ كۆمه‌ڵه‌ی هونه‌ره جوانه‌كان به شانۆگه‌ریی "داهۆڵ" ده‌ستم پێ كردووه. تا ئێسته‌یش وه‌ك ئه‌كته‌ر به‌شداریی هه‌شت كاری شانۆییم كردووه، هاوكات كاری نووسین و ده‌رهێنانم بۆ چه‌ند شانۆگه‌رییه‌ك كردووه وه‌كو، .“له چاوه‌ڕوانیی ئه‌نفال، هاواری ژن، نامه، پێشمه‌رگه نه‌مره و به‌هاری شووم.\nئه‌و كچه شانۆكاره نایشارێته‌وه كه له‌م وڵاته‌دا زۆر به بێبایه‌خی سه‌یری هونه‌ر به گشتی و شانۆ به‌تایبه‌تی ده‌كرێت. به‌ڵام دووپاتی ده‌كاته‌وه "كێشه‌ی گه‌وره‌ی شانۆكار نه‌بوونی هۆڵێكی باشه بۆ شوێنی پڕۆڤه، چونكه شانۆ ته‌نیا گفتوگۆ نییه، به‌ڵكو پڕه له جووڵه‌ی جوان و نمایشی سه‌رنجڕاكێش، ئه‌وه‌یش پێویستی به هۆڵێكی گه‌وره هه‌یه بۆ ئه‌وه‌ی ئه‌كته‌ر بتوانێ به .“هه‌ناسه‌یه‌كی قووڵ و بێ كێشه تواناكانی خۆی بخاته ڕوو\nزیاتر ڕوونی کردەوە،"، نه‌بوونی بودجه‌ی پێویست بۆ كاری شانۆیی كێشه‌یه‌كی تره كه ڕووبه‌ڕووی ده‌رهێنه‌ر و شانۆكاران ده‌بێته‌وه، زۆرجار به‌هۆی نه‌بوونی پاره نمایشی شانۆیی وه‌ستاوه و شانۆكارانیش ته‌واو بێتاقه‌ت بوونه، به هه‌ناسه‌یه‌كی سارد و به‌چاوی پڕ فرمێسكه‌وه سه‌یری یه‌كتریان كردووه.\nچۆڤین ئەوەیشی خستەڕوو کە ئه‌كته‌ری شانۆیی كه‌مترین پاره وه‌رده‌گرێت، شه‌رم ده‌كه‌م باسی بكه‌م، ئه‌و پاره‌یه‌ی ئه‌كته‌ر له شانۆگه‌رییه‌ك وه‌ریده‌گرێت، ڕه‌نگه به‌شی هاتوچۆكه‌ی نه‌كات كه دێته شوێنی پڕۆڤه، هه‌ندێك جاریش له بێ پاره‌یی ناچار بووه وه‌ك خۆبه‌خش به‌شداری بكات، بۆیه ده‌بێ سوپاسی ئه‌كته‌ری شانۆ بكه‌ین كه ئه‌م ڕۆحه هونه‌رییه جوانه‌ی .“له ناخدایه چۆڤین ئاماژەی بەوە دا کە ده‌رهێنه‌ری زۆرباش هه‌ن، به‌ڵام ڕێی پێ ناده‌ن كاری جوان پێشكه‌ش بكات و ڕێی لێ دەگرن، بۆیه زۆربه‌یان وڵاتیان جێهێشتووه و یاخی بوون له هونه‌ر.\nله‌م وڵاته پاره بۆ ئه‌و كه‌سانه خه‌رج ده‌كرێ كه زۆربه‌یان پیشه‌یان گیرفانگه‌رمكردنه و بیر له باشی و كوالێتی كار ناكه‌نه‌وه، ئه‌مه‌یش وای كردووه بینه‌ر بێزار بێت و چێژ له شانۆ نه‌بینێت، چونكه بینه‌ر كاری جوانی ده‌وێت.


هانی موجتەهیدی بەرهەمی (تەنیایی) بڵاوکردەوە - تۆڕی میدیایی خەڵک\nخانمە هونەرمەند هانی موجتەهیدی نوێترین بەرهەمی خۆی بەناوی تەنیایی بڵاوکردەوە.\nبەرهەمە نوێکەی هانی لە تێكستی ئەحمەد محەمەدە، كاری میكس و ماستەرینگی لەلایەن كۆنستانتن كارستنس بۆ كراوە، لە دەرهێنانی سەید محەمەدییە.\nهانی لە دایک بوی شاری سنەی ڕۆژهەڵاتی کوردستانە، زیاتر لە 20 ساڵە سەرقاڵی کاری هونەریە، یەکەم ئەلبومی لە ساڵی 2009 بڵاوکردەوە بە ناوی ساندرێلا، بە ستایلی ئەلتەرناتیڤ کاردەکات، چەندین بەرهەمی هونەری هەیە.


مەلا مرۆڤخۆرە ئەگەر بڵێ: بیکوژن و بیتۆپێنن؟!\nیەکەمجارە وا بڕوا دەهێنم بەوەی ژمارە13، ژمارەیەکی نەحسە: لەم رۆژە مەلایەک لە دەربەندیخان لەبەردەم خۆپیشاندەرانی دژ بە بڵاوکردنی هۆنراوەیەک لە گۆڤاری(وێران) بە ئاشکرا وەک لە سایتی(www.chaterpress.com)، بڵاوکراوەتەوە، وتویەتی(هەر کەسێک سوکایەتی بە پێغەمبەری خودا و تەواوی پێغەمبەرانەوە بکات، سزاکەی قورسە بەتایبەتی سوکایەتیکردن بە(محمد)ی پێغەمبەر لێخۆشبوونی نییە و من داوادەکەم کە نووسەری ئەو هۆنراوەیە بکوژرێت، بتۆپێنرێت و رێگەنەدەن وەک مەریوان هەڵەبجەیی هەڵبێت و بڕوات بۆ دەرەوە).\nئایا مرۆڤێک بانگەواز بکات بۆ نهێشتنی فیزکی مرۆڤێکی مەدەنی بێ چەک، جۆرێک لە کانیبالیزم نییە؟ ئەی ئەگەر مەلا ئەحمەد کانی بەردینە بۆ کەتنی کوشتنی ئەو جۆرە مرۆڤانە وشەی(تۆپاندن) بەکاربهێنرێت، چی پێبڵێین؟ یاسا چۆن رەفتاری لەگەل دەکات؟ تۆپاندن بۆ ئاژەڵی بێ زمان بەکاردەهێنرێت، نەک بۆ مرۆڤ. ئایا نووسەری ئەو هۆنراوەیە ئاژەڵی بێ زمانە؟!\nبانگەشەکردن بە ئاشکرا بۆ کوشتنی مرۆڤ لە شارێکی گەورە وەک دەربەندیخان و لەسایەی حکومەتێکی پەرلەمانی بەبێ ئەوەی دەزگا پەیوەندیدارەکان، بانگەشکەری خوێنڕشتنی مرۆڤ دەستگیر نەکرێت، مانای پاشاگەردانی و لە دەستدانی هەست و نەستی مرۆییمان.\nمن ئەو هۆنراوەیە نەخوێندووەتەوەو لەوانەیە هەر وەکۆ کاریکاتۆرە بێتام و لەزەت و مەعریفەتی کاریکاتۆریستە دەنیمارکییە بێت، بەڵام هەرگیزاو هەرگیز نابێ بە شەمشێرو چەقۆ وەڵامی دەق بدرێتەوە. ئەو مەلایە، مەلای دوازدە عیلم نییە، بەڵکو وەک مەلاکانی کۆماری لەسێدارەدان و زەوتکردنی ژنانی ئێران، مەلای یەک عیلمە، عیلمی چەقۆ، شمشێرو سێدارەو سەربڕینە.\nئەگەر مەلای ناوبراو نەختێ لە زانست هەڵکڕێنێ، ئەوا وەک نووسەری ئەو هۆنراوەیە، دەستی بۆ قەڵەم دەبرد و دەقێکی رەخنەگرانی دەنووسێ و بە بەڵگەوە پشتی حەفتا کەسی هۆنراوەنووسەکەی دەشکاند!\nهەر مەلایەک بە هەر بلەوپایەیەک لەبەر نووسراوێک بانگەشەی مرۆڤ کوشتن بکات، دەبێ حکومەت و یاسا و خەڵک سواری کەری بکەن و بەناو شار بیگەڕێنن تا چیتر هیچ کەس خوێنی کوردستانییەک حەڵاڵ نەکات...دەبێ ئیتر سنوورێک بۆ ئەم شەرمەزاری و رووڕەشی و بێ ئەقڵییە، دابنرێ!\nتۆ بە ئاشکرا وەک جانەوەران تینوێتیت بە خوێن دەشکێ، پردی بیرکردنەوە و وەڵامدان و گەڕان بۆ حەقیقەت و دیالۆک دەڕوخێنیت و بوار بۆ گفتوگۆی مرۆڤ لەگەل مرۆڤ نەهێشتەوە، دە بڕۆ نمەک و ناو ئاوی ئەم خاکە، لێ حەرام بێت، تۆ هەرگیز لە نەوەی بەشر نیت...بڕۆ ئۆقیانۆسی شەرمەزاری قووتت بدات!\nتاقە رێگەمان ئەمەیە: قەڵەم بە قەڵەم...رەخنە بە نووسین بە رەخنە بە نووسین وەڵام بدرێتەوە، خوێنیشمان لەپێناو ژیانێکی بەختەوەرو ئاسوودەو ئازاد بۆ کوردستانیان!


وەزارەتى بازرگانى: ژمارەیەکی زۆر کۆمپانیای بیانی ئامادەکاری دەکەن بۆ گەڕانەوەیان بۆ هەرێمی کوردستان\nسەرباز قازی 16/10/2020 - 00:37 ئابووری/كوردستان\nگوتەبێژى وەزارەتى بازرگانى و پیشەسازى هەرێمی کوردستان رایگەیاند ژمارەیەکى زۆر کۆمپانیاى گەورەى بیانى روودەکەنەوە هەرێمی کوردستان،کە بەهۆى شەڕى داعش و قەیرانى دارایى و پەتاى کۆڕۆناوە کوردستانیان جێهێشتبوو.\nفەتحى محەمەد، گوتەبێژى وەزارەتى بازرگانى و پیشەسازى حکوومەتى هەرێمی کوردستان بە (باسنیوز)ى رایگەیاند: "ژمارەیەکى زۆر کۆمپانیاى گەورەى بیانى لە نێوانیشیاندا ئەورووپى و ئەمەریکى ئامادەکارى دەکەن، بۆ گەڕانەوەیان بۆ هەرێمی کوردستان و دەستپێکردنەوەى پڕۆژەکانیان، کە لە ساڵانى رابردوو ژمارەیەک لەو کۆمپانیایانە بە هۆى قەیرانى دارایى و شەڕى داعش و بڵاوبوونەوەى پەتاى کۆڕۆناوە هەرێمى کوردستانیان جێهێشتبوو".\nراشیگەیاند: "زۆرینەی ئەو کۆمپانیایانە لە بوارەکانى بازرگانى و وەبەرهێنان لە کەرتەکانى وزە و کشتوکاڵ و پیشەسازى و کاردەکەن، ئەوان لە هەرێمى کوردستان هەست بە ئارامییەکى زۆر دەکەن لە رووى ئەمنییەوە بە بەراورد لەگەڵ شارەکانى ناوەڕست و خوارووى عێراق، ئێمەش هەموو جۆرە کارئاسانییەکیان بۆ دەکەین بەپێى رێنماییەکان".\nئاماژەى بە ئەوەش کرد "بە هۆى ئەو دۆخەى لە هەرێمى کوردستان بۆ کارکردنى کۆمپانیاکان و وەبەرهێنەران رەخساوە، زیاتر لە چوار هەزار کۆمپانیاى بیانى لە هەرێمى کوردستان مۆڵەتى کارکردنیان پێدراوە، ئەمە جگە لە هەزاران کۆمپانیاى خۆماڵیش کە رۆڵى گرنگیان هەیە بۆ پێشخستنى کەرتى وەبەرهێنان".


تورکیا لە ڕەشبگیرییەکدا دەیان ئەندامی ھەدەپەی دەستگیر کرد – تۆڕی میدیایی خەڵک\nتورکیا لە ڕەشبگیرییەکدا دەیان ئەندامی ھەدەپەی دەستگیر کرد\n2018/10/09 - 10:22 PM\nئەمڕۆ دەزگا ئەمنییەکانی تورکیا بە تۆمەتی بوونی پەیوەندییان لەگەڵ پەکەکە، ٩٠ ئەندامی پارتی دیموکراتی گەلان (ھەدەپە) ـی دەستگیر کردووە و پارتەکەش تۆمەتەکە ڕەتدەکاتەوە و دەڵێت، ئامانج لەو ڕەشبگیرییە سیاسییە.\nئەمڕۆ سێشەممە ٢٠١٨/١٠/٩، وەزارەتی ناوخۆی تورکیا ڕاگەیەنراوێکی بڵاوکردەوە و تیایدا دەڵێت، لە ٨ پارێزگادا بە لە کۆی ١٥١ کەس کە فەرمانی دەستگیرکردنیان دەرچووە، ٩٠ کەسیان دەستگیر کردووە.\nھاوکات پارتی دیموکراتی گەلان، ڕاگەیەنراوێکی بڵاوکردۆتەوە و تیایدا دەڵێت، حکومەت بە ناڕەوایانە ئەندامانی پارتەکەیان دەکاتە ئامانج و تەنیا لە ماوەی چەند ڕۆژێکدا زیاتر لە ١٤٠ ئەندامیان دەستگیر کراوە، بەشێک لە دەستگیر کراوەکانیش لە پۆستی حکومیدان.\nلەپاش کودەتای ناوەڕاستی تەمموزی ٢٠١٦، بە تۆمەتی چیاواز ھێزە ئەمنییەکانی تورکیا نزیکی ١٥٠ ھەزار کەسیان دەستگیر کردووە کە تا ئێستا ھەزارانیان لە زینداندا ھێڵراونەتەوە، جگە لە دەیان ھەزاری دیکە لە کارەکانیان دوورخراونەتەوە، ھەر لەو ماوەیەدا سەرۆکی شارەوانی ٩٤ شار و شارۆچکەی زۆرینە کوردیان لە پـۆستەکانیان لاداوە و بریکاریان خستۆتە شوێنیان.\nمحەممەدی حاجی مەحمود: ساختەکاریی لە ھەڵبژاردنی ئەمجارە ئەنجامدراوە\nمالکی و ھاوپەیمانەکانی ڕازی نین عەبادی پۆستی پێبدرێت


چەمكى بەها لەبەرامبەر هەردوو وشه‌ى(value - القيمة)هاتوه كه له‌بنه‌ڕتدا له وشه‌ى (vales)لاتينيه‌وه وه‌رگيراوه به‌ماناى (أنا أقوى) (من به‌هێزترم) ياخود من له ته‌ندرووستيه‌كى باشترم دێت ، هه‌روه‌ها به ماناكانى " به‌رگريكردن ، توندى ، به‌رده‌وامى ، هه‌ستان به كارێك ، ميانڕه‌ى ، به‌رده‌وامى له‌سه‌ر شتێك ، سه‌ربه‌خۆيى "يش بەكارهاتوە (1).\nبەها له‌ڕوى زمانه‌وانيه‌وه به‌واتاى نرخى شت يان قيمه‌تى شتێك دێت ، كاتێك ئێمە دەڵێين ئه‌و شتە قيمه‌تى نه‌ماوه به‌و واتايە دێت كە ئەو شتە جێگيرى و به‌رده‌وامى ونرخى نه‌ماوه بۆ كه‌سى به‌رامبه‌ر. ئەگەر به‌ها له‌ڕووه پۆزه‌تيڤەكەيە‌وه تێى بڕوانين به‌ستراوه‌ته‌وه به په‌سندكراوه‌كان وەك ئەوەى دەڵێين ئەوە پەرتوكى پيرۆزە ياخود مرۆڤ پيرۆزە ..، بەلآم له‌ڕووە نه‌گه‌تيڤەكەيە‌وه به كه‌موكورتى و بێڕێزيه‌كانه‌وه گريێدراوە ئيدى ڕەفتاربێت يان ماتڕياڵ و ئامڕاز و كەرەستەيەكى زيان بەخش . ئەگەر بمانەوێت بەها پێناسە بكەين ئەوا دەتوانين بلێين " ئاڕاسته‌يه‌كى دياريكراوە به‌ره‌و ڕووى ئه‌زمونێكى دياريكراو ، ئه‌و ئاڕاسته‌يه‌ش له‌قاوغى به‌هاداريه‌كى خوودى تاكه كەسە‌وه سه‌رهه‌ڵده‌دات ، كه ئەو مرۆڤە له‌نێوان چه‌ند پێدراوێكدا هه‌ڵيده‌بژێرێت، ئه‌مه‌ش له‌ناو ڕايه‌ڵه‌يكى ناوخۆيى تاكه كەسەكەوه كه به ئاوێته‌بوون و بزواندنيه‌وه گرێدراوه" . ياخود دەتوانين بڵێين : " بەها په‌يوه‌سته بەو پەسەندكردنە مەعريفى وكلتوريانەى كه هەر تاكێك يان گروپ يان نەتەوە و كۆمەڵگەيەك يان پێڕەوانى بيروئايديايەك لەسەرى ڕێكەوتوون " . هەندێك جار بەهاكان ڕێكه‌وتنێكى جێگير نييه له‌سه‌رى ، چونكه په‌يوه‌سته به خوودى كه‌سه‌كانه‌وه كه ڕه‌نگه بابه‌ت وبير وئايديا و ماترياڵێك لاى كه‌سێك به‌هاداربێت و لاى كه‌سانێكى تر لەهەمان گروپ ونەتەوە و پێڕەوى ئاين وئايۆلۆژيايش بێ به‌ها بێت (2)، هەر بۆيە بەهاكان تايبەتن بە گرۆى مرۆيى و بەتايبەت ئەو كۆمەلآنەى زياتر كۆنزەرڤاتيڤن بەپێچەوانەى ئەو گروپ وپێڕەوانەى ڕۆحيەتێكى ئۆپۆرتۆنيستى دونيەويان هەيە ، ئەم گوزارشتكردنە پێمان دەڵێن بەهاكان هەڵوێستى گرنگن بۆ بونياتنانى كەسێتى هەر تاكێك . بەهاكان جياوازن لە بۆچوونەكانى مرۆڤ ، بەجۆرێك بەهاكان زياتر ئەبستراكترن و جێگيرترن لە بۆچوونەكانى تاك ، چونكە بەهاكان وەك وتمان خاسيەتێكى گشتگيرتريان هەيە و گوزارشت لەياساگەلێكى گشتى دەكەن كە زياترە لە بۆچوون . بەو پێيە بەهاكان پەيوەنديان بە ڕەفتارە نمونەييەكانى تاك و مەبەستەكانيەوە هەيە ، بۆيە پايەندە و پەيوەستە پێوەى (3) دواى ئەو ڕوونكردنەوە كورتەى لەسەر چەمكى بەهاكان خستمانە ڕوو بە پێويستى دەزانم ئاوڕێك لەم چەند ساڵەى دوايى بەهاكان لە پەروەردەيى قوتابخانەيى و تەنانەت زانكۆييش بدەينەوە .\nبەهاكان ڕەگەزێكى گرنگن لەو ئامانجانەى كە پەروەردەى هاوچەرخ وسيستمى پەروەردەيى ئێمە دەيخوازێت كە لەچوارچێوەى بەڵگەنامەيەكى دەستوريدا پاش كۆنفرانسى پەروەردەيى ٢٥ئايار ٢٠٠٧ كە لە هەولێر بەسترا وكۆنفرانسەكانى پاشتريش جەختيان لەسەر كردوەتەوە ، بەهاكان بۆ پەروەردە لە درووستكردنى بۆچوونى خوازراو و مەبەستدار لاى قوتابى گرنگترن ، پەروەردەى فەرمى ئەگەر بەهاكانى لێ دەربهێنين بۆش وبەتاڵ دەمێننەوە ، بەهاكان ئەوەندە گرنگن لە پێناويدا تەنانەت پەرتوكى خوێندنيشيان گۆڕيوە ، ئەگەر نمونەى بەهاكان بهێنينەوە لەچەند ئاست و بوارێكدا پۆڵێن دەكرێن وەكو: ( ئاينى ، ئاكارى ، نيشتيمانى ، كۆمەلآيەتى ، ئابوورى ، خوودى ، ديموكراتى ، مەعريفى ، ئيستاتيكا ، مرۆيى ، تەندرووستى ، زانستى ...تاد)، بەلآم ڕنگە لەوەها گوتارێكدا لەبەر زۆر وفرراوانيان نەتوانين بيخەينەڕوو لەپەرتوكەكانى خوێندن بەهاكان لە ژماردن نايەن بۆ وێنە : بەهاى ڕاستگۆيى ، بەهاى ڕێزگرتن ، بەهاى خۆشويستنى "مرۆڤ - خاك – مامۆستا – هاوڕێ .." بەهاى هاوكارى وهاريكارى ... تاد . ئەگەر نمونەى بەهاى ڕێزگرتن لە زانست و كارى زانستى ياخود بەهاى خۆشويستنى نيشتيمان يان ڕێز ومەكانەتى مرۆڤ ... تاد بهێنينەوە ، دەبينين لە وانەى كوردى و زانست و كۆمەلآيەتى وعەرەبى وبيركارى وئاين ..تاد بابەتێكيان نييە بەوانەيەك و دوو وانە زياتر باس لەو بەهايە نەكردبێت ، بەلآم پرسيارەكان لێرەدا ئەوەيە قوتابى ئێمە ئەو بەهانەيان لا درووست بوە ؟ ئەگەر درووست بووە بۆ ئێمەى مامۆستا لەڕەفتارى زۆرينەى قوتابى/خوێندكارەكانمان هەستى پێ ناكەين و دەرناكەوێت ؟ باشە مامۆستا چۆن دەزانێت ئەو بەهايانە لاى قوتابيەكانى گەشەيان كردوە ؟ ئايا مامۆستاى ئێمە ئەوەندەى بە هەستانى قوتابى بۆ وتنەوە و ئەزبەركردنى پێناسە و خاسيەت وهۆكار وئەنجامەكانى وانەكەوە خەريك بووە ئەوەندە سەرنجى داوە ياخود بەكردەيى تاقيكردونەتەوە بزانێت قوتابيەكانى چەنديان ئەو بەهايەيان لەچوارچێوەى ئامانجە ويژدانيەكانى وانەكەى لەلا گەلآڵەبووە ، لەكاتێكدا لەئێستادا زۆربەى پەرتوك و توێژينەوە پەروەردەييەكانى ئەمڕۆمان ئەوەندەى بەگرنگيەوە لە ئامانجە ويژدانيەكان دەڕوانن بەجۆرێك بەپێوەر و سەنگى سەركەوتن وپێشكەوتنى پەروەردەى ولآتەكانى هەژماريان كردوە ،چونكە بەشێكە لە ئامانجە پەروەردەييەكان .\nڕەنگە مامۆستايەك خوێندكارێك ئەو چەند دێڕە بخوێنێتەوە لاى سەير بێت ئامانجە ويژدانيەكان ئەوەندە گرنگ بن ! . بەلآم ئەوە قسەى من نييە ، دووبارەى دەكەمەوە ئەوە گەواهى نێو پەرتوك و توێژينەوە نوێيەكانى بوارى پەروەردە ودەروونناسييە ، هەرچەندە زۆرى دەوێ لێرەدا ناتوانين ئەو تێور وبير و بيردۆزە زانستيانە بخەينەڕوو ،بەلآم بۆ زانينى ئەو بابەتە بڕوانە ئەو سەرچاوەى (4) . گرنگى كاركردن لەسەر ويژدانى قوتابى/خوێندكار لەوەدايە هەموو ئەو بەها و بۆچوون و ئارەزوو و ئامادەباشى وئاگايى و هۆشياريانەيان لا درووست دەكات كە مرۆڤ لە قۆناغى سەرەتايى لە كائينێكى بايۆلۆژيەوە دەكات بە كائينێكى كۆمەلآيەتى ، مەبەستمە بڵێم ئێمەى كورد لەهەركوێيەك بين پێويستمان بە چاندنى بەهاكانە لاى نەوەى 4G ,5G بێگومان بن لەوەى منداڵەكانمان لەخۆمان ناچن ، ئەوە ئاساييە ، بەلآم ئەوەى ئاسايى نييە فەرامۆشكردنى ئەو بوارە شاراوە و گرنگەى نێو پەرتوكەكانى خوێندنە ، چونكە بەهاكان دەبنە ماترياڵێكى ئامانجى ويژدانى كە نەنووسراون بۆ مامۆستا بۆ ئەوەى لە قوتابيەكانى بپرسێتەوە و پراكتيكى بكات لەگەڵيان ، بەڵكو زانستێكە پێويستە بخوێندرێت و ڕاهێنانى لەسەر بكرێت لە كۆلێجەكانى پەروەردە و پەروەردەى بنەڕەت بۆ ئەوەى مامۆستا بتوانێت بە پێودانگى تايبەت بەخۆى بيپێوێت ، ڕاستيەكى ئاشكراش هەيە لەخوێندنەوەى پێشكەوتنى سێكتەرى پەروەردەيى ولآتانى ئەسكندەنافيا تەنانەت لەو ديمانانەى كە خۆيان ئاماژەى بۆ دەكەن بە گرنگيەوە لە چاندنى ئەو بەها پەروەردەييانە لاى قوتابيەكانيان لە باخچە و قۆناغى سەرەتايى بە دەستپێكى پەروەردەى درووست وبەوادرى سەركەوتن وپێشكەوتنيان وێنا دەكەن . ئەم ڕەوشە بۆ ولآتانى باشورى ڕۆژهەلآتى ئاساياش هەر ڕاستە لەنێوياندا يابان و ماليزيا كە لەپەروەردەيى قوتابخانەيى و زانكۆييان تاكيدى لەسەر دەكەنەوە . لەوێنەيەكى تۆڕە كۆمەلآيەتيەكان كە لەقوتابخانەى يابانيەكان بلآوكرابوەوە لەڕۆژى جەژنى مامۆستايان منداڵەكان قاچى مامۆستاكانيان خستبوە ناو تەشتە ئاو ومەساجيان بۆ دەكردن ، ئەوە ئەگەر بەشێكى ڕێزى مامۆستا لەو كۆمەڵگەيە پيشان بدات بەلاى پسپۆڕێكى پەروەردەييەوە كاريگەرى قوچەكى ئامانجە ويژدانيەكان دەخاتەڕوو كە گەيشتوەتە ترۆپكى كاريگەربوون بە بەهاى ڕێزگرتن ، واتە ئەو ولآتە نەوەيەكى بەرهەم هێناوە ئەگەر پۆليسى هاتوچۆ و ئاسايشيشى نەبێت هەر پارێزراوە ، چونكە بەهاكان لەناو دڵ و دەروونيان بەمنداڵى چاندراوە ، ڕاستى ئەم ڕستەيە لەوەدا ببينە كە قوتابخانەكانى يابان كارگوزاريان نييە ، ئەبێت جگە لە كاركردن لەسەر ويژدانى منداڵ چى هەبێت ئەو دەروونە شەرەنگێزەى مرۆڤى ئاوا نەرمونيان كردبێت ، يابانيەكان ئەوەندە ويژدانى منداڵەكانيان ئاسودە وئازاد دەكەن تاوەكو پۆلى نۆيەم كەوتنيان نييە لە قوتابخانە .\nهەڵبەت چاولێكردنى ئێمە لەو ولآتانە لەئامانجە ويژدانيەكانەوە بێت پێويستە وئاساييە ، چونكە هيچى تێناچێت نەك لە گۆڕينى پرۆگرامى خوێندنەوە بێت كە چەندين ڕێوشوێن وئامڕاز وكەرەستەى تايبەتى دەوێت ، پشتگوێخستنى بەهاكان بەئاشكرا لە پەرتوكە نوێييەكان ئاماژەى پێدەكرێت ڕەوشەكە جياوازە لە ئامارێكىUNESCO) (ى ساڵى ٢٠١١ تايبەت بە عێراق وهەرێمى كوردستان ئاماژەى بەوە كردوە ٣٧% قوتابى ناگاتە قۆناغى ئامادەيى واز لە قوتابخانە ئەهێنێت ، ئەمە ئەگەر بەشێكى پەيوەندى بەلايەنى ئابووريەوە هەبێت پشكى گەورەترى بۆ نائارامى دەروونى قوتابى. خوێندكاردەگەڕێتەوە لە قوتابخانەكەى و لاى مامۆستاكەى لەگەڵ سيستمى هەڵسەنگاندنى نازانستى و تەنها تاكيدكردنەوە لەگەياندنى زانيارى دەگەڕێتەوە ، هەر بۆيە ئێستاش وەزارەتەكانى پەروەردە و خوێندنى بالآ دەتوانن شارەزاييانى بوارى پەروەردە بانگهێشتى كۆنفرانسى تايبەت بەم باسە بكەن وبابەتەكە بەهەند وەربگرن تا درەنگتر نەبووە خەمێكى لێبخۆن ، لەبەر ئەوەى پەيوەندى بە وەبەرهێنان لە بير و دەروونى تاكى كوردەوە هەيە بۆ چەند دەييەيى داهاتوو . بۆ ئەوەى نەوەيەك بن ڕێز لە بەهاكان بگرن ئەو بەهايانەى كە تاك وكۆمەڵگە ولآتيش پێ بالآدەبێت وەك وتويانە "ڕێزى ميللەتان بە زاناكانيانەوەيە" ئێستا لاى ئێمە نەوەيەك هەيە ڕقى لە زانا و زانستە . هەر بۆيە ئەم هەرێمى كوردستانە پێش هەرشتێك پێويستە لەخەمى چاندنى بەهاكان بێت ئەگەر پێشتر لۆمەى دەسەلآتى بەعس وبەڕێ لادابردنى تاكى كورديان بۆ بيرى عەرەبى وبەعسيزم بكردايە خۆ وا نەوەى پاش ڕاپەڕينيش كە بە دەسەلآتى كوردى جۆشكران زانكۆشيان تەواوكرد خاڵيين لەو بەهايانە ، خراپتر لەوەش ئەنتى بەهاكانيان لەناخ و دەرووندا ڕواوە لەگەڵ هاتنەگۆيان مرۆڤ يەكاويەك بيرى بەلاى كارەساتى پێگەياندنى نەوەيەك دەكاتەوە كە خاڵين لە شوناسى خۆيان ئەوان گەنجانێكن ئەوەندەى ڕق و كينە و زانيارى لەسەر گەندەڵى و بێكار و بێ دەربەستى حكومەت لەئاستيان گوزارشت دەكەن ڕستەيەك لە ئاوات و ئومێد و پشتيوانيان لەدەم نايەتەدەرێ .\nجگە لە گەندەڵى سياسى-حيزبى-بازرگانى ئازيزانم گرفتەكە بەهەند وەرنەگرتنى پەروەردەكردنيان بووە لەڕووى ويژدانيەوە ، لانەكردنەوەى حكومەت بووە بەلاى ڕاوەرگرتنى مامۆستاكانيان لە گۆڕانكارى وكۆنفرانسەكان كە پێويستە چوارساڵ جارێك بۆ نوێكردنەوەى پرنسيپە پەروەردەييەكان ئەنجامبدرێت لەبرى ئەوەى ڕاى مامۆستاكانيان و پێداويستى قوتابى/خوێندكار وەربگرن و ڕەچاوى ژينگەى فێركارى تێدا ڕەچاوبكرێت ، چەند ميوانێكى كوردى حيزبى دانيشتوى ئەوروپا بانگهێشت دەكەن ئيدى ئەوانيش مامۆستا و پسپۆڕى ئەم هەرێمە بە نەزان ودواكەوتوو حسێب دەكەن وچەند وشەيەك ئينگليزى وفنلندى وسوێدى دەردەبڕن و ماوەيەك ڕادەبوێرن وپاداشتێكى باش دەكرێن كە كاريان نامێنێت ئەوان دەڕۆنەوە كارە لەخۆباييەكەشيان بەسەر مامۆستاكەى پەروەردە ساغ دەكەنەوە ، ئاخر برام چەند ساڵێكە مامۆستا ئێمە ئەوەندەى لەسەر جادەيە هەر ئەوەندەش لەپۆلدا بووە چۆن بەراوردى دەكەى بە مامۆستايەكى هاوپيشەى لەسەرتۆپى ژين و ژيانى پێشكەوتندايە ، مامۆستايەك ئەگەر پێش چەند ساڵێك مانگانە چاوەڕوانى موچەكەى بوايە بۆ بەڕێكردنى ژيانێكى سادە وساكارانەى خێزانەكەى ، بەداخەوە چەند ساڵێكە لەسايەيى سياسەتى ئابوورى حكومەتەكەيانەوە موچەكەيان بووە بە وەرزانە وەك دەڵێن ئەم جەژن بۆ ئەو جەژن . ڕەنگە تۆى خوێنەر بڵێيت ئا بەو حاڵە مامۆستا بيرى لاى ويژدانى خۆى ماوە تاوەكو بيرى لاى ئامانجە ويژدانيەكانى وانەكەى بێت !! ...\nحبيب، أمجد عبد الرزاق (٢٠٠٥): القيم السائدة في كتابي التاريخ في المرحلة الابتدائية (دراسة تحليلية) ، (رسالة ماجستير غير منشورة) ، جامعة بابل .ص:10.\nRichard , H . Hersh others , models , moral Education , Longman , I N C . , 1980 . p:27 .\nStuart C. Dodd , 'what is value ? An Analysis of the concept ' , I Kurt Baier Nicholas Rescher (eds.) value and the Futuer . New York Free press , 1969 . p:36 .\nعةزيز،كةريم ئةحمةد (2018):بنةماكانى ثةروةردة ، دةزطاى ضاث وثةخشى نارين ، ضاثى سيَيةم ، هةوليَر .\n81 جار خوێندراوه‌ته‌وه | Sunday, August 2, 2020


پاککردنەوەی پێست لە خانە مردووەکان\nTuesday, 01.18.2022, 09:46 AM (GMT+2)\nجۆر و حاڵەتی پێست\nپێستی کەم شێ\nبایەخدان بە پێست\nلابردنی خانە مردوەکان\nخۆپاراستن لە تیشکی خۆر\nتایبەت بە پیاوان\nڕاستی و پڕوپاگەندە\nپاککەر (مقشر) Exfoliant\nدەست و نینۆک\nجۆر و حاڵەتی پێست بایەخدان بە پێست بەرهەمەکانی پێست مەیک ئەپ ڕێنمایی شەخسی ڤیدیۆ\nبایەخدان بە پێست » لابردنی خانە مردوەکان\n(597 بینراوە) | Wednesday, 07.25.2018, 02:36 PM |\nگرنگە ناو بە ناو پێست خاوین بکرێتەوە لە خانە مردووەکان بەتایبەتی ئەو پیستانەی کە کێشەی ڤئاکنیان هەیە یان تەمەنیان سەرو ٣٠ ساڵە. ئەگەر پێستە مردووەکان ناوبەناو لانەبرێن ئەوا پێستەکە تاریک و بێ بریقە ئەبێت، جگە لەوەش کەڵەکەبوونی ئەم خانە مردووانە ئەبنە هۆی داخستنی دەمیلەکان و ڕێگاگرتن لە هاتنەدەرەوەی چەورییەکان (Sebum)، لە ئەنجامدا هەوکردنی پێستەکە و دروستبوونی زیپکە و زیوان. جگە لەوەش بە لابردنی خانە مردووەکان پێست زیتر سود لە پێکهاتە باشەکانی ناو کرێمەکەت وەرئەگرن، هەروەها پێست ساف ئەکەن و ئارایشت جوانتر ئەوەستێت بەسەر پێستەکەوە.\nبۆ ئەم مەبەستە ئەتوانیت مقشری تایبەت بە پێست بەکاربهێنیت. مقشرە باشەکان ئیشی زیاتر ئەکەن وەک تەنها لە لابردنی خانە مردووەکان، بۆ نمونە پێست بریقەدار و یەک ڕەنگ ئەکەن، باری قەتیسکردنی شێ لە پێستدا باشتر ئەکەن و پێست بەهێزتر ئەکەن.\nوریابە لێرەدا بە هیچ جۆرێک مەبەست لە سکروب و ئەو دەنکۆڵە زبرانە نیە کە لە بازاڕەکاندا ئەفرۆشرێن بۆ داماڵینی خانە مردووەکانی پێست، ئەمانە ئەبنە هۆی بێزارکردن و بریندارکردنی پێست.\nسێ جۆر مقشر هەیە، ئەوانیش:\n١-ترشی ئەلفا هایدرۆکسی (Alpha Hydroxy acid) (AHA)\n٢-ترشی بێتا هایدرۆکسی (Beta Hydroksy acid) (BHA)\n٣-ترشی پۆلی هایدرۆکسی (poly Hydroksy acid) (PHA)\n١-ترشی ئەلفا هایدرۆکسی (Alpha Hydroxy acid) (AHA):\nترشی ئەلفا هایدرۆکسی بە ترشی میوەکانیش ئەناسرێت ناودارترینیان ترشی گلیکۆلیکە (Glycolic acid) کە توانای توانەوەی هەیە لە ئاودا و زۆر گونجاوە بۆ پێستی وشک و ئەو پێستانەی دوچاری زیان بوون بەهۆی تیشکی خۆرەوە. ترشی گلیکۆلیک توانای قەتیسکردنی شێ لە پێستدا زیاد ئەکات و پێست پرشنگدار ئەکات.\nهەڵبژێرە بۆ بەرهەمێک کە بەلایەنی کەمەوە بەڕێژەی ٥٪ لەم ترشەی تێدا بێت، هەرکاتێک بەرهەمێک ١٠٪ زیاتری تێـــدابوو ئەوا نابێت هەموو ڕۆژێک بەکــــــاری بهێنیت بەڵکــــــو هەفتەی جارێک بەکـــاری بهێنە ئەگینا زیان بە پێســــــــــــتت ئەگەیەنێت.\nترشی لاکتیک (Lactic acid) بە هەمان شێوە سەر بە AHA یە، ئەمەیان گونجاوە بۆ پێستی هەستیار بەڵام کاریگەری کەمترە.\nترشی ساڵەسیڵک (Salicylic acid) بەناوبانگترین ترشەکانی جۆری BHA یە کە توانای توانەوەی هەیە لە چەوریدا، هەر بۆیە زۆر گونجــاوە بۆ پێســـــــتی چەور و ئەو پێستانەی کە پیسی و چەوری کۆنی لەسەر کەڵەکە بووە، ئەم ترشە توانای هەیە بچێتە ناوەوە بۆ ناو دەمیلەکانی پێست و پیسی و چەوریە کۆبوەکان بتوێنێتەوە. یەکێکە لە باشترین چارەسەرەکان دژی خاڵە ڕەشەکان (Blackhead) و دەنکۆڵە سپیەکان.(whitehead)\nبەرهەمێک هەڵبژێرە کە خەستی ئەم ترشە تێیدا ٠،٥٪ - ٢٪ بێت، ئەگەر بە خەستیەکی زۆر بەکار بهێنرێت گونجاو نیە و زیان بە پێست ئەگەیەنێت.\nئەو کەسانەی کە هەستیاریان هەیە بە ئەسپرین پێویستە ئاگادار بن لە بەکارهێنانی ترشی ساڵەسیڵک.\n٣- ترشی پۆلی هایدرۆکسی (Poly Hydroksy acid) (PHA):\nئەم ترشانە بە زەحمەت بە ناو پێســـتدا ئەچنە خوارەوە و کەمتر چالاکن بەڵام کەمتریش پێســت بێزار ئەکەن و ئەیوروژێنن هەربۆیە بۆ پێستی هەستیار بەکار ئەهێنرێن. بەناوبانگترین ترشەکانی ئەم جۆرە بریتین لە:\n· لاکتۆبایۆنیک (Lactobionic acid)\n· گلوکۆنەلاکتۆن .(Gluconolactone)\nچۆنێتی بەکارهێنانی مقسرەکان ئەگۆڕێن بە گوێرەی جۆری بەرهەمەکە و خەستی ماددەکارەکە تیایدا. ئەکرێت هەموو پاککەرەکــــان لە ســـــەرەتای دەســـتکــــردن بە بەکارهێنانیان پێست بوروژێنن و بێزاری بکەن، لەبەر ئەم هۆکارە پێویستە زیرەکانە بەکاری بهێنیت، لەسەرەتادا ناو بەناو بەکاری بهێنە نەک هەموو ڕۆژێک هەتاوەکو پێستتی لەسەر ڕابهێنیت.\nوریابە بە بەکارهێنانی پاککەرەکان پێست هەستیار ئەبێت بەرامبەر تیشکی خۆر، هەربۆیە گرنگە باش بیپارێزیت.\nکتێبی (پێستی تۆ)\nکتێبی پێستی تۆ\nPowered by Pestyto.\nCopyright © 2017 by Pestyto.com. All rights reserved.


18:45 شه‌ممه 24 ئاب 2019\nمەفرەزەکانی بنکەی پۆلیسی ئازادی، سێ تۆمەتباریان دەستگیرکرد کە کچێکیان ڕفاندوە و پۆلیسیش زانیاری نوی بۆ ناس کورد ئاشکرا دەکات.\nسەرکەوت ئەحمەد، وتەبێژی بەڕێوبەرایەتی پۆلیسی پارێزگای سلێمانی بە ناس کوردی ڕاگەیاند “دوانیوەڕۆی ئەمڕۆ (شەممە، 21ی ئابی 2019) لە دوو هەڵمەتی هێزەکانی پۆلیسدا سێ کەسمان دەستگیر کردووە بەتۆمەتی ڕفاندنی کچێک”.\nئاماژەی بەوەشدا، ئەو کچە دوو ڕۆژ لەمەوبەر لەلایەن ئەو گەنجانەوە ڕفێندراوە و دواتر خێزانەکەی سکاڵایان تۆمارکردوە و ھێزەکانی پۆلیس لێکۆڵینەوەکانیان دەستپێکرد و زانیاری پێویستیان لەسەر تۆمەتباران کۆکردەوە.\nوتەبێژى پۆلیسى سلێمانى روونیکردەوە، توانرا ئەمڕۆ دوو تۆمەتبار بەناوەکانی (د، ک، م – م، غ، م) دەستگیربکرێن و هەروەها دواتریش تۆمەتباری سەرەکیش بەناوی (ن، ک، ق) دەستگیر کرا و لەکاتی دەستگیرکردنیدا کچەکەشی لەگەڵدا بووە.\nبەوتەى سەرکەوت ئەحمەد، لەئێستادا ھەر سێ تۆمەتبارەکە بەبڕیاری دادوەر و بەپێی ماددەی 421 ڕاگیراوون و لێکۆڵینەوەکان بەردەوامن و دادوەر قسەیان لێوەردەگرێت و ناتوانن هیچ ڕونکردنەوەیەکی دیکە لەسەر ڕوداوەکە بدەن.\nدەربارەی چۆنیەتی ڕفاندنەکە وتەبێژی پۆلیس وتی “نازانین ڕفاندنەکە بە زۆر بوە یان بە هەڵخەڵەتاندن و فریودان یان بە ویستی کەسی بووە، بەڵام ئێمە لەسەر سکاڵاکان ئەو سێ تۆمەتبارەمان دەستگیرکردوە و لەچەند ڕۆژی داهاتودا زانیاری زیاتر ئاشکرا دەکەین”.\nڤیدیۆ..حەسەن كەعبی لەکۆبوونەوەی پەرلەماندا توڕە دەبێت: پەرلەمان کراوەتە قیبلەنومای هێرشەكان "گوێ لەپۆمپیۆ دەگرن و ئامادەنین گوێ لەحەلبوسی بگرن"\nهه‌ردوو ئاڕاسته‌ی رێگه‌كه له‌لایه‌ن خۆپیشانده‌رانه‌وه گیراوه


بەرموور (٣٣) : راپۆرتی حەفتانەی ئاژانسی کوردپا سەبارەت بە پرسی ژنان\n١٣٩٣/٠٨/٢٨ - ١٩-١١-٢٠١٤ - ١٥:١٦ تاران ٢٢٧٠ قه‌باره‌ی فۆنت:\nحەفتەی چوارەمی مانگی خەزەڵوەری ١٣٩٣ی هەتاوی\nئاژانسی کوردپا: راپۆرتی ئەم حەفتەیەی بەرموور ٢ حاڵەت پێشێلکردنی مافی ژنان لەکوردستان کە بریتییە لە خۆکوژیی کچە خوێندکارێک لە سەقز و کوژرانی ژنێکی شنۆیی بەبیانووی "پاراستنی شەرەف" و ٣ حاڵەت پێشێلکردنی مافەکانی ژنان کە بریتیە لە بڕانەوەی یەک ساڵ زیندان بۆ تەناز محەمەدی، مەرەخەسی سێ رۆژە بۆ فاران حیسامی و ئازادی مریەم سادات یەحیەوی لەشوێنەکانی دیکەی ئێران لەخۆ دەگرێت.\nخۆکوژیی کچە خوێندکارێک لە سەقز\nلەماوەی رۆژانی رابردوودا کچە خوێندکارێکی دانیشتووی سەقز دەستی دایە خۆکوژی و گیانی لە دەست دا.\nبەپێی ئەو هەواڵانەی کە بڵاو بوونەتەوە، حەفتەی رابردوو، سومەیە مەلەکی خوێندکاری کوردی خەڵکی شاری سەقز، خۆی هەڵواسی و کۆتایی بە ژیانی خۆی هێنا.\nهەتا ئێستا هۆکار یان هۆکارەکانی خۆکوژی ئەو خوێندکارە تەمەن ٢٧ ساڵە نادیار ماوەتەوە.\nبە پشت بەستن بە ئاماری تۆمار کراو لە ناوەندی ئاماری ئاژانسی هەواڵدەریی کوردپا، لە سەرەتای ئەمساڵەوە هەتا ئێستا ٤ کچە خوێندکاری کورد گیانیان لە دەست داوە و هەروەها، لە سەرەتای وەرزی پاییزی ئەمساڵیشەوە ٥ کچ و ژنی کورد دەستیان داوەتە خۆکوژی و گیانیان لە دەست داوە.\nژنێکی بۆکانی بووە قوربانیی "پاراستنی شەرەف"\nلەماوەی رۆژانی رابردوودا ژنێکی گەنجی خەڵکی شاری شنۆ کە ماوەیەک بەر لەئێستا لەلایەن مێردەکەیەوە ئاگری لە جەستەی بەردرابوو، گیانی لەدەست دا.\nبەپێی ئەو هەواڵانەی کە بڵاو بوونەتەوە، رۆژی یەکشەممە ٢٥ی خەزەڵوەر، ژنێکی گەنجی خەڵکی بۆکان و دانیشتوی تاران بەناوی "ماریا خانبەگی" کچی "قادر" کە دوو حەفتە بەر لەئێستا لەلایەن مێردەکەیەوە ئاگر لە جەستەی بەردرابوو، لەیەکێک لە ناوەندە دەرمانییەکانی شاری تەورێز گیانی لە دەست دا.\nئەو ژنە تەمەن ٢٦ ساڵەیە، لەلایەن مێردەکەیەوە بە بیانووی پاراستنی شەرەف ئاگر لە جەستەی بەردرابوو.\nبە پشتبەستن بە ئاماری تۆمارکراو لە ناوەندی ئاماری ئاژانسی هەواڵدەریی کوردپا، لەماوەی مانگی خەزەڵوەردا، ٤ ژنی کورد بە دەستی خزم و کەسوکاریان کوژراون کە ٣ حاڵەتیان لەلایەن مێردەکانیانەوە گیانیان لێ ئەستێندراوە.\nتەناز محەمەدی یەک ساڵ زیندانی بەسەردا سەپێندرا\nلەماوەی رۆژانی رابردوودا تەناز محەمەدی یەکێک لە چالاکانی بەهایی دانیشتووی شاری یەزد، کە ماوەیەک بەر لەئێستا دەستبەسەر کرابوو، سزای یەک ساڵ زیندانی بەسەردا سەپا.\nتەناز محەمەدی یەکێک لە چالاکانی بەهایی\nبەپێی ئەو هەواڵانەی کە بڵاو بوونەتەوە، تەناز محەمەدی کە رۆژی شەممە ٨ی پووشپەڕی ئەمساڵ لەلایەن هێزە ئیتلاعاتییەکانی شاری یەزدەوە دەستبەسەر کرابوو، لەلایەن دادگای شۆڕشی ئەو شارەوە سزای یەکساڵ زیندانی تەعزیری بۆ براوەتەوە.\nتەناز محەمەدی بە تۆمەتی بڵاوکردنەوەی هەواڵی تایبەت بە پێشێلکردنی مافی هاوڵاتییانی بەهایی لە رێگەی تۆڕی کۆمەڵایەتیی فەیسبووکەوە، دەستبەسەر کرابوو.\nناوبراو لەگەڵ هاوسەرەکەی ئیرەج لوهراسێب کە دوو ساڵ زیندانی بەسەردا سەپێندراوە، لە کاتی دەستبەسەرکرانیانەوە هەتا ئێستا بە شێوەی کاتی لە زیندان راگیرابوون.\nفاران حیسامی مەرەخەسیی پێدرا\nلەماوەی رۆژانی رابردوودا فاران حیسامی یەکێک لە چالاکانی پێڕەوی ئایینی بەهایی کە زیاتر لە دوو ساڵە لە زیندان راگیراوە، مافی مەرەخەسیی پیدرا.\nفاران حیسامی مامۆستای زانکۆی ئانلاینی بەهاییەکان\nبەپێی ئەو هەواڵانەی کە بڵاو بوونەتەوە،رۆژی دوو شەممە ٢٦ خەزەڵوەر، فاران حیسامی مامۆستای زانکۆی ئانلاینی بەهاییەکان کە هاوڕێ لە گەڵ هاوسەرەکەی کامران رەحیمیان بە تۆمەتی وانە وتنەوە لەو زانکۆیەدا سزای ٥ ساڵ زیندانی تەعزیرییان بەسەردا سەپێندرابوو، دوای تێپەراندنی دوو ساڵ و نیو لە ماوەی حوکمەکەی، مافی مەرەخەسییان پێدا.\nئەو هاوڵاتییە بەهاییە لەکاتی دەستبەسەر کرانیدا، مناڵەبەر بووە.\nجێگەی ئاماژەیە کە کامران رەحیمیان هێشتا لە زیندان دایە و هاوسەرەکەشی مەرەخەسی سێ رۆژەی پێدراوە.\nمریەم سادات یەحیەوی ئازاد کرا\nلەماوەی رۆژانی رابردوودا مریەم سادات یەحیەوی یەکێک لەچالاکانی مەدەنی و پشتیوانانی حکومەت، دوای دوو حەفتە لە دەستبەسەر کران لە زیندان ئازاد کرا.\nمریەم سادات یەحیەوی یەکێک لەچالاکانی مەدەنی و پشتیوانانی حکومەت\nبەپێی ئەو هەواڵانەی کە بڵاو بوونەتەوە، مریەم سادات یەحیەوی رۆژی سێشەمە ٢٧ی خەزەڵوەر، دوای دوو حەفتە دەستبەسەرکران و راگیران لە بەندیخانەی ئێڤین، ئازاد کرا.\nئەو چالاکە مەدەنییە کە تووشبووی شێرپەنجەیە، رۆژی دووشەممە ١٢ی خەزەڵوەر لەلایەن هێزە ئەمنیەتییەکانی شاری تارانەوە دەستبەسەر کرابوو.\nمریەم سادات یەحیەوی پێشتر و لە رێبەندانی ١٣٨٩ی هەتاوی بۆ ماوەی یەک ساڵ دەستبەسەر و لەدادگای بەراییدا سزای ٣ ساڵ زیندانی تەعزیری بۆ بڕابوویەوە و دواتر لە دادگای پێداچوونەوەدا بۆ یەک ساڵ زیندانی تەعزیری کەم کرایەوە و جێبەجێ کردنی بەهۆی ناجێگیر بوونی دۆخی تەندروستی و لە سەر داوای پزیشکی یاسایی راگیرا.\nئاژانسی هەواڵدەریی کوردپا ( ٢حاڵەت)\nماڵپەڕی "هێرانا" ( ٣ حاڵەت)


67 جار خوێندراوەتەوە 23/02/2020\nپرۆژەى هایدرۆپاوەرى دێرەلوک\nپرۆژەى هایدرۆپاوەرى دێرەلوک دەکەوێتە ناحیەى دێرەلوک لە قەزاى ئامێدى شارى دهوک، لەسەر روبارى زێ ى گەورە و لە نزیک گەلى رەشاوە بە شێوەى ئاولەبەر رۆیشتوو (Run-off River) واتا خەزن و عەمبارکردنى ئاوى نییە. لە ساڵى 2005 لەلایەن کۆمپانیایەکى تورکى دیراسە بۆ پرۆژەکە کراوە و لە ساڵى 2009 پێداچوونەوە بە دیراسەکە کرا لەلایەن تیمێکى وەزارەتى کارەبا لەگەڵ کۆمپانیاى (TEPSCO) ى ژاپۆنى. هەر لە هەمان ساڵ بەهاوکارى بانکى ژاپۆنى نێودەوڵەتى (JIBC) پرۆژەکە ئامادەکرا بۆ جێ بەجێ کردن. لەساڵى 2010 حکومەنى ژاپۆن رەزامەندى لەسەر پرۆژەکەدا کە بەشێوەى قەرز و لەژێر قەرزى هاوکارى پەرەپێدانى فەرمى (Japanese ODA Loan).\nبودجەى پرۆژە لە رێککەوتننامەى قەرزى یابانى دابین کراوە و ئاژانسى جایکا (JICA) ژاپۆنى سەرپەرشتى جێ بەجێ کردنى رێککەوتننامەکە دەکات، گوژمەى قەرزەکە بریتى یە لە 16.996 شازدە ملیار و نۆسەد و نەوەد و شەش ملیۆن یەنى یابانى. رێککەوتننامەکە لە رۆژى 31 / 3 / 2010 لەلایەن هەردوو حکومەتى عیراق و یابان واژۆ کـراوە و لـە رۆژى 6 / 1 / 2012 رێـکـکەوتنـنامەکە چـاڵاک بووە و کەوتە وارى جێ بەجێ کردن.\nپرۆژەکە سێ گرێبەست لە خۆدەگرێت کە خزمەتگوزارى راوێژکارى و دوو پاکێجى سەرەکین:\nخزمەتگوزارى راوێژکارى پرۆژە Consultant Services\nبەگوێرەى رێنمایى یەکانى ئاژانسى جایکا ئامادەکارى کرا بۆ دیارى کردنى کۆمپانیاى راوێژکار بۆ پرۆژەکە، دواى هەڵسەنگاندن بۆ (5) پێنج کۆمپانیاى راوێژکار و رەزامەندى ئاژانسى جایکا، رۆژى 5/5/2011 وەزارەتمان گرێبەستى لەگەڵ کۆمپانیاى (Electroconsult S.P.A "ELC") ئیتاڵى واژۆ کرد، بە هۆى دواکەوتنى چاڵاک بوونى رێکەوتننامەکە کۆمپانیاى راوێژکار رۆژى 1 / 2 / 2012 دەست بەکاربوو وەک راوێژکار و سەرپەرشتیارى کارەکان. گوژمەى گرێبەستى راوێژکارى (072 318 20) بیست ملیۆن و سێ سەد و هەژدە هەزار و حەفتا و دوو دۆلارە و بۆ ماوەى 119 سەد و نۆزدە مانگ، تائێستا کۆمپانیاکە بەردەوامە لە پێشکەش کردنى خزمەتگوزارى راوێژکارى و سەرپەرشتى کردنى کار و چاڵاکى یەکان لە پرۆژە.\nپاکێجى یەکەم: وێستگە و هێڵى گواستنەوەSubstation and Transmission Line\nبریتى بوو لە:\n1.\tدروستکردنى وێستگەیەکى نوێ ى 132 کى ڤى لە دێرەلوک.\n2.\tفراوانکردنى وێستگەى 132 کى ڤى سەرسەنگ.\n3.\tراکێشانى هێڵى گواستنەوەى (132) کى ڤى بەدوورى 34 کم لە نێوان وێستگەى نوێ ى دێرەلوک و وێستگەى سەرسەنگ.\nلەمانگى ئادارى 2013 شیاوى (Prequalification) بۆ 12 دوازدە کۆمپانیاى بەشداربووى ئەم پاکێجە کرا و 8 هەشت کۆمپانیاى (ناوخۆ و دەرەوە) لە شیاوى یەکە دەرچوون و رەزامەندى ئاژانسى جایکاش وەرگیرا لەسەر شیاوى کۆمپانیاکان.\nرۆژى 3 / 4 / 2013 نوسراوى بانگهێشتنامە ئاڕاستەى هەر هەشت کۆمپانیا دەرچووەکان لە شیاوى کرا بۆ مەبەستى کڕین و وەرگرتنى تەندەر، رۆژى 4 / 7 / 2013 لیژنەى وەرگرتنەوەى تەندەرەکان لە وەزارەت (6) شەش تەندەرى وەرگرتەوە و لیژنەیەکى تایبەت لە وەزارەت بە هاوکارى کۆمپانیـاى راوێژکارى هەڵســەنگاندنى بۆ تەنـدەرەکان کرد و 4 چوار کۆمپانیا لە هەڵسەنگاندنەکە دەرچوون دواى پەسەندکردنى ئەنجامى هەڵسەنگاندنەکە لەلایەن وەزارەتەوە رۆژى 24 / 9 / 2013 راپۆرتى هەڵسەنگاندنەکە ناردرا بۆ ئاژانسى جایکا بە مەبەستى وەرگرتنى رەزامەندییان، ئاژانسى جایکاش لە رۆژى 14 / 10 / 2013 رەزامەندى نیشاندا لەسەر راپۆرتەکە، دواى ئەوە وەزارەتمان گرێبەستى واژۆکرد لەگەڵ یەکەمى هەڵسەنگاندنەکە کە گروپى زۆزک بوو، رۆژى 25/12/2013 رەزامەندى جایکا وەرگیرا لەسەر گرێبەستیان و دواى وەرگرتنى سولفەى پێشینە (Advance Payment) کۆمپانیاکە بە فەرمى لە رۆژى 12 / 3 / 2014 دەست بەکاربوو، گوژمەى گرێبەستەکە (515 476 22) بیست و دوو ملیۆن و چوار سەد و حەفتا و شەش هەزار و پێنج سەد و پازدە دۆلار بوو و ماوەى گرێبەستیش دواى درێژکردنەوەى بووە 54 مانگ. لە رۆژى 7/8/2018 کارەکانى پاکێجەکە تەواو بوو رۆژى 9/3/2019 وەرگرتنى کۆتایى بۆ پاکێجەکە کرا و ئێستاش هەموو بەشەکانى ئەو پاکێچە لەکارکردنە و خزمەتێکى زۆر بە ناوچەکە دەکات بەتایبەتى ناوچەى شیلادزێ و بارزان.\nپاکێجى دووەم: دروست کردنى هایدرۆپاوەرى دێرەلوک Construction of Deralok HPP\nبریتى یە لە دروستکردنى هایدرۆپاوەرى دێرەلوک بە تواناى بەرهەمهێنانى 37 مێگاوات لە دوو یەکەى بەرهەمهێنان، پرۆژەکە پێکهاتووە لە دروستکردنى بەربەستى ئاولادەر (Diversion Weir) بە 3 سێ دەرگەى کەوانەیى (Radial Gates)، تونێلێک بە درێژى نزیکەى 100 مەتر و بە تیرەى 17 مەتر لەگەڵ کەناڵى ئاو (Tunnel & waterway Canal)، حەوزى نیشتن (De-silting Basin)، ژوورى وزە (Powerhouse) کە لە دوو تۆرباین پێک دێت و هەروەها شوێنى نیشتەجێ بوون (Residence Area).\nرۆژى 8/4/2013 رەزامەندى ئاژانسى جایکا وەرگیرا لەسەر بەڵگەنامەکانى شیاوى (Prequalification Documents) بۆ کۆمپانیاکان و رۆژى 22/4/2013 بانگەوازکرا بۆ کۆمپانیاکان لە رۆژنامە و سایتە ئەلکترۆنى یەکان بڵاوکرایەوە و (52) پەنجا و دوو کۆمپانیا بەڵگـەنامەکانیان وەرگرت، رۆژى 19/6/2013 کە دوا رۆژى وەرگرتنەوەى بەڵگـەنامەکان بوو (27) بیست و حەوت کۆمپانیا بەڵگەنامەکانیان گەڕاندەوە و لیژنەیەکى تایبەت لە وەزارەت بە هاوکارى کۆمپانیاى راوێژکار هەڵسەنگاندنى بۆ بەڵگەنامە گەڕاوەکان کرد و لە ئەنجامدا (13) سـێزدە کۆمپـانیا شـیاو بوون بۆ ئەم پاکێجە، وە رۆژى 9/ 9/2013 ئاژانسى جایکا رەزامەندى نیشاندا لەسەر راپۆرتى هەڵسەنگاندنەکە.\nدوابەدواى ئامادەکردنى بەڵگەنامەکانى تەندەر و وەرگرتنى رەزامەندى ئاژانسى جایکا لە سەر بەڵگەنامەکان، رۆژى 22/10/2013 نوسراوى داوەتننامە ناردرا بۆ کۆمپانیا شیاوەکان و بۆ بەشداربوون لە تەندەرى پرۆژەکە، دواى تەواو بوونى کاتى یاسایى گەڕاندنەوەى تەندەرەکان و هەڵسەنگاندن بۆ تەندەرەکان کرا و کۆمپانیاى فارابى نێودەوڵەتى و هاوبەشەکەى بڵندپایە (Farab Intl. & Boland Payah) باشترین بوون، رۆژى 19 / 5 / 2014 داواى رەزامەندى جایکا کرا لەسەر هەڵسەنگاندنى تەندەرەکان ئەوانیش رۆژى 26 / 6 / 2014 بە مەرج رەزامەندییان نیشاندا ئەویش بەهۆى بوونى کێشە و گرفتى ئابڵۆقەى نێودەوڵەتى لە سەر کۆمپانیاکانى ئێرانى کە پێویستە نوسراوى ئەستۆپاکى بدرێت بە کۆمپانیاکە لەلایەن رێکخراوى (OFAC) کە تایبەتمەندە بەم جۆرە گرفتانە، لەبەرئەوە تاوەکو نوسراوەکە لەلایەن رێکخراوەکە درا ماوەى زیاتر لە ساڵێکى خایاند. رۆژى 29 / 6 / 2015 گرێبەست لەگەڵ کۆمپانیا ئیمزاکرا و جایکاش لە رۆژى 30 / 7 / 2015 رەزامەند بوو لەسەر گرێبەستەکە، گوژمەى گرێبەستەکە (920 344 129) سەد و بیست و نۆ ملیۆن و سێ سەد و چل و چوار هەزار و نۆ سەد و بیست دۆلارە و بۆ ماوەى 54 مانگ. دواى وەرگرتنى سولفەى پێشینە، کۆمپانیاى جێ بەجێکار رۆژى 21/2/2016 دەست بەکاربوو لە پرۆژە. ئێستا کارکردن لە پرۆژە بەردەوامە و رێژەى 70% لەکارەکان ئەنجامدراوە و پێش بینى دەکرێت دواى 15 مانگى تر کارەکانى ئەو پاکێجى پرۆژەیە تەواو بێت.\nلقمــــان محمـــود کریـــم\nجێگرى سەرۆکى تیمى بەڕێوەبردنى پرۆژە


فەرماندە سەربازییەکانی میحوەری کەرکوک باسی دوایین گۆڕانکارییەکانی سنوورەکە دەکەن - RojNews\nفەرماندە سەربازییەکانی میحوەری کەرکوک، باس لە دوایین گۆڕانکارییەکانی سنوورەکە دەکەن، فەرماندەی چواری باشووری هێزەكانی پێشمەرگە، ڕایدەگەێنێت:حەشدی شەعبی هەلی بۆ بڕەخسێت كەركوك داگیر دەكات، فەرماندەیەكی حەشدی شەعبی دەڵێت"هێزەكانی عەسائیبی ئەهلی حەق نیازی هێرش كردنیان هەیە".\nئیدریس سابیر، فەرماندەیەكی كوردی حەشدی شەعبی لە سنووری گوندی جدیدیە، لەو بارەیەوە بە ڕۆژنیوزی، ڕاگەیاند:"جموجۆڵەكانی ناوچەكە لە لایەن عەسایبی ئەلی حەق-ەوەیە، هەروەها چەكی قورس كەلوپەلی سەربازی زۆریان لە نزیك گوندی جیدیەی سەر بە شارەدێی داقووق جێگر كردووە، نیازی خراپیان هەیە، ئەگەر هەماهەنگی نەكرێت شەڕێكی خوێناوی دروست دەبێت".\nڕاشیگەیاند:"عەسایب و چەند گروپێكی تری نێو حەشدی شەعبی، توندڕەون و گوێ بە فەرمانی سەرۆكی هێزە چەكدارەكان، حەیدەر عەبادی نادەن و لە لایەن كەسێكەوە لە ئێرانەوە ئاڕاستە دەكرێن، بارەگا و سەنگەركانی عەسائیبی ئەهلی حەق، لە ئێمە نزیكن، بەشێوەیەك توندڕەون، چاو لە ئێمە و هێزەكای حەشدی شەعبی سوور دەكەنەوە".\nلە لایەكی ترەوە، وەستا ڕەسووڵ، فەرماندەی میحوەری چواری باشووری كەركوكی، هێزەكانی پێشمەرگە، بۆ ڕۆژنیوز، دەڵێت:"حەشدی شەعبی هەلی بۆ بڕەخسێت، كەركوك داگیر دەكات، بەڵام ئێمە لە سەنگەرەكانەوە، ڕێگە بە پلانێكی لەوجۆرە نادەین، ئێستا ئێمە لە سەنگەرەكانی پێشمەرگەین، سەرجەم میحوەركان ئارامن، هەروەها حەشدی شەعبی و هێزەكانی عێراق داوای كشانەوەی هێزەكانی پێشمەرگە دەكەن، لە سەنگەرەكانی ئێستایان".\nناوبراو، ئاماژەی بەوەش كرد:"ئێمە نازانین چی لە دڵی هێزەكانی حەشدی شەعبیدا هەیە، بەڵام دڵنیاین لەوەی كە نیازی باشیان نییە بەرامبەر هێزەكانی پێشمەرگە".\nئەبو ئەیوب نەجار، وتەبێژی حەشدی شەعبی لە سنوری باشووری كەركوك، بە ڕۆژنیوزی، ڕاگەیاند:"دوای ئەوەی هێزەكانمان شارۆچكەی حەویجە شارەدێكانی دەوروبەریان كۆنتڕۆڵ كردەوە، لە ئێستا هێزەكانمان سەرقاڵی تۆكمە كردنن، بۆیە ئێمە هیچ جوڵەیەكی نائاساییمان نەكردووە، بەڵام ئەگەر فەرمانمان پێ بكرێت ئەوا، جوڵە دەكەین و ئاڕاستە دەكەین بەرەو ئەو شوێنەی كە بۆمان دیاریی دەكرێت".\nڕاشیگەیاند:"ئەم دۆخەی كە دروست بووە، بەهۆی ئەنجامدانی ڕیفراندۆمێكی نایاساییەوە بووە".


فڕۆکەیەکی هێڵی ئاسمانی ئیمارات بە 282 سەرنشینەوە گردەگرێت\nفڕۆکەیەکی هێڵی ئاسمانی ئیمارات لە فڕۆکەخانەی نێودەوڵەتی دوبەی بە 282 سەرنشینەوە گڕدەگرێت و بەپـێی کاربەدەسـتانی فڕۆکەخانەکە توانراوە بە پەلە هەموو سەرنشینەکان و تاقمی فڕۆکەکە کە لە 18 کەس پـێکهاتوون بە سەلامەتی ڕزگاربکرێن.\nهێڵی ئاسمانی ئیمارات ڕایگەیاند ئەمڕۆ چوارشەممە لە دەوروبەری کاژمێر 12:45 ی نیوەڕۆ بە کاتی خۆجێی گەشتی ژمارە EK521 ی هێڵەکەیان کە لە شاری ثیروڤانانثاپـورامی Thiruvananthapuram هندستانەوە بەرەو دوبەی هاتبوو، لە ناکاو فڕۆکەوانەکەی داوای نیشتنەوەی بە پەلەی کرد، چونکە دوکەڵ لە پـێشی فڕۆکەکە بەرزبووەتەوە.\nتیمەکانی فریاکەوتن دەڵێن فڕۆکەکە هەر کە نیشتووەتەوە ئاگری‌گرتووە، بەڵام لەگەڵ وەستانی هەموو دەرگاکانی بە شێوەی حاڵەتی نائاسایی کراونەتەوە و توانراوە لە ماوەی 45 چرکە هەموو سەرنشینەکانی ڕزگاربکرێن.\nفڕۆکەکە لە جۆری بۆینگی 777 ـە و لە ساڵی 2003 وە خراوەتە کار.\nئەحمەد بن سەعید ئال مەکتوم بەڕێوەبەری جێبەجێکاری هێڵی ئاسمانی ئیمارات لە کۆنگرەیەکی ڕۆژنامەوانیدا گوتی کارمەندێـکی فریاکەوتن لە کاتی کوژاندنەوەی ئاگرەکە گیانی لەدەسـتداوە و هەروەها 14 کەسیش برینداربوون و تەنیا چواریان لە نەخۆشخانە ماونەتەوە.\nکاربەدەسـتانی فڕۆکەخانەکە بڕیاریان داوە بە شێوەیەکی کاتی هەموو گەشتەکان لە فڕۆکەخانەکە ڕابگرن، هەرەچەندە فڕۆکەکە لەسەر ڕێڕەوی سەرەکی فڕۆکەخانەکە نەنیشتووەتەوە.


چوارەمین دیداری شیعری کوردی “یۆتۆبۆری” لە وڵاتی سوید بەڕێوەچوو – Dengekan\nbyDenegkan\tApril 12, 2022\tGeneral\nـ چوارەمین دیداری شیعری کوردی “یۆتۆبۆری” بە به‌شداریی شاعیران و نووسه‌رانی کورد لە شاری یۆتۆبۆری لە وڵاتی سوید بەڕێوه‌چوو.\nچوارەمین دیداری شیعری کوردی “یۆتۆبۆری” Goteborgلە لایه‌ن کۆمەڵەی هونەرە جوانەکانی یۆتۆبۆری، بە به‌شداریی شاعیران و نووسه‌رانی کورد و بە ئاماده‌بوونی گرووپی دەفی ژنانی یۆتۆبۆری بە هاوکاری موزیکزانی کورد “ئاسۆ دیلان” به ئامێری عوود لە رۆژانی 26 و 27 مارسی 2022 لە هۆڵی “فۆڵکت هیووس” Folkets Hus Hammarkullen لە شاری یۆتۆبۆری لە وڵاتی سوید بەڕێوه‌چوو.\nیه‌کێک له خاڵه به‌رچاوه‌کانی ئه‌م رووداوه ئه‌ده‌بییه ئامادەبوونی نووسەری گەورەی کورد مامۆستا “عه‌بدوڵڵا سەراج” له هەر دوو ڕۆژیی دیدارەکەدا بوو.\n“شەماڵ ئیبڕاهیم زادە” وەکوو پێشکەشکارێکی سەرکەوتوو چوارەمین دیداری شیعری کوردی “یۆتۆبۆری” بەڕێوەبرد و هونەرمەند “ڕێبین ڕەشید” کاری دیکۆر و ڕووناکی ئه‌نجامدا و هه‌روه‌ها کاروباریی تەکنیکیش لە ئه‌ستۆی “نەوزاد باهر”ەوە بوو.\nهونەرمەند “عزەت رەئووف” وتاری دیدارەکەی خوێندەوە و لە ڕێوڕه‌سمی کۆتاییشدا به‌ڕێز “محه‌مه‌د قادر” لە دەستەی بەڕێوەبەریی کۆمەڵەی هونەرە جوانەکانی “یۆتۆبۆری” خەڵاتی ڕێزلێنانی بەسەر بەشداربوواندا دابەشکرد.\nبه‌رنامه‌کانی رۆژی یەکەمی چوارەمین دیداری شیعری کوردی “یۆتۆبۆری” به به‌شداریی گرووپی دەفی ژنانی یۆتۆبۆری دەستی پێکرد و “سابیر سدیق” میوانی تایبه‌تی ئه‌م دیداره بوو و بەشداربووانی ئه‌م ڕۆژه‌ش بریتی بوون له: “داناز عه‌بدوالڕەحمان”، “بنار کەولۆز”، “ڕەسوول سەفەریانی”، “کەژاڵ جەلال” و “خاڵە حەمە”.\nبەشداربووانی رۆژی دووهه‌می ئه‌م رووداوه گرینگه ئه‌ده‌بییه‌ش بریتی بوون له: “بەکر حەبیب”، “گۆران سدیق”، “رۆژا ناسر”، “یاسین مەحموود”، “سۆزە بەرزه‌نجی”، “هیوا رەسووڵ” و “ئاکۆ محه‌مه‌د سابیر”.\nPrevious رێكخراوه‌كان(NGO)و كاری هه‌ره‌وه‌زی… سه‌لام عه‌بدوڵڵا\nNext دەنگی کرێکار ژمارە 32


بۆچی کێبڕکێ کارتۆنییەکانی فەرەنسا و تورکیا دەتوانێت کاریگەری هەمیشەیی بەجێبهێڵێت\nچەند ساڵە پەیوەندییەکانی نێوان ئیمانوێل ماکرۆنی فەرەنسا و ڕەجەب تەیب ئەردۆغانی تورکیا رووی لە خراپی کردووە، بەڵام کێشەکان لەسەر کارتۆنی پێغەمبەر محەمەد قووڵتربۆتەوەو لەوانەیە ئەنجامی خراپتریشی بێت.\nبەرپرسانی هەردوولا باس لە زنجیرەیەک کێشەی پشتی پەردە و ڕق و کینەی نێوان هەردوو سەرکردە دەکەن کە ڕیشەکەی دەگەڕێتەوە بۆ چەند ساڵێک پێش ئێستا، زۆر پێشتر لە کێشەکانی ئەم چەند هەفتەی ڕابردووە.\nبە پێی قسەکانی سێنان ئوڵگێن، شێکەرەوەی سیاسەتی تورکیا گوتی گەر پەیوەندییەکانی باش نەبنەوە ، لەوانەیە گەماڕۆکان بە پێشنیارکردنی فەرانسە بۆ سەر ئابووری تورکیا لە لایەن ئەورووپاوە دەست پینکات.\nئۆلگێن، سەرۆکی ناوەندی لێکۆڵینەوەی ئابووری و سیاسەتی دەرەوە لە ئەستەنبوڵ دەڵێت:"نە ئەردۆغان لە تورکیا و نە ماکرۆن لە فەرەنسا هەنگاوێک ناچنە دواوە"\nکاربەدەستێکی فەرەنسی ئاشنا بە کاروباری سیاسەتی تورکیا هەفتەی ڕابردوو وتی کە : " پرسی سزاکان هاتووەتە ئاراوە."\nڕێبەرانی یەکێتی ئەوروپا پێشتر وتیان ئەگەر تورکیا تا 10ی مانگی 12 نەتوانێت ئاڵۆزییەکان لە ڕۆژهەڵاتی ناوەڕاستدا کەم بکاتەوە ئەوا سزاکان بەدوای دا دێت، هەرچەندە هێشتا هیچ پێشنیارێک نییە.\nدوایین ناکۆکییەکان پاش ئەوە دەستی پێکرد کە مامۆستایەکی فەرەنسی کارتۆنی موحەمەدی پەیغەمبەری پیشانی قووتابییەکانی دا و بە هۆشەوە سەری بڕا .\nحکومەتی فەرەنسا بە پشتیوانی زۆرێک لە هاوڵاتیان ئەمەیان وەک هێرش بۆ سەر ئازادی ڕادەربڕینی بینی و ماکرۆن بەڵێنی دا کە دووبارە هەوڵەکان بۆ وەستاندنی بیروباوەڕی ئیسلامییە توندڕەوەکان بگڕێتە بەر کە مەترسین بۆ سەر بەهاکانی فەرانسە.\nئەردۆغان ماکرۆن-ی بە ئەجێندایەکی دژە ئیسلامی تۆمەتبارکرد و وتی، کە پێویستی بە پشکنینی تەندروستی دەروونی هەیە وتیشی، وڵاتانی رۆژئاوا گاڵتە بە ئیسلام دەکەن، دەیانەوێت "شەڕی مەسیحیەت و ئیسلام هەڵگیرسێنەوە."\nبە گوتەی لێکۆلەرانی سیاسی ڕێشەی کێشەکانی تورکیا و فەرانسە دەگەڕێتەوە بۆ ركابەریکردنی ئە دوو وڵاتە لە سەر بەرژەوەندی ستراتیژییەکان.\nئەنکەرە لە سوریا و باکوری ئەفریقا و ڕۆژهەڵاتی ناوەڕاست کاریگەری خۆی زیاتر کردووە، لە کاتێکدا ماکرۆن بەرچاوترین بەرگریکارە لە بەرژەوەندییەکانی ئەوروپا لەو شوێنانەدا.\nئەم بەربەرەکانێی تەنانەت پێشتر وەک پێکدادانی کەسیش دەرکەوتووە.\nماکرۆن لە مانگی 8 ساڵی 2017دا پاش سێ مانگ لە سەرۆک کۆماری لە چاوپێکەوتنێکدا وتی کە بوون بە سەرۆکی دەوڵەتیش هێندە خۆش نییە کە خەڵک پێیان وایە چوون وەک سەرۆکێک مەجبوور بووە لەگەڵ ئەردۆغان قسە بکات.\nیەکێک لە گەورە بەرپرسانی تورکیا گوتی لێدوانەکەی ماکرۆن بووە هۆی " نائومێدی و شۆکی گەورە " لە ناو لایەنگەرانی ئەردۆغاندا.\nئەو کاربەدەسته، وتیشی:"سەرۆک کۆمار بە شێوەیەکی ڕاستەوخۆ ناڕاەزایی خۆی لە لێدوانەکەی ماکرۆن راگەیاند."\nپاشان، لە مانگی 3 ساڵی 2018دا ماکرۆن چاوی کەوت بە شاندێکی کە لەناویاندا یەکینەکانی پاراستنی گەل (یەپەگە)ی کوردی سوریا بوو، ئەو گروپەی کە لەلایەن تورکیاوە وەک ڕێکخراوێکی تیرۆریستی دیاری کراوە، بەڵام لەلایەن هێزە ڕۆژئاواییەکان وەک هاوپەیمانی دژی دەوڵەتی ئیسلامی لە سوریا سەیری دەکرێت.\nئەردۆغان بە ئاشکرا فەڕەنسای تۆمەتبار کرد بە هاوکاری تیرۆریزم. سەرچاوەیەک نزیک لە ڕێبەری تورکیا ڕایگەیاند، هەڵوێستی ماکرۆن لە بارەی کوردەوە "دەبێتە هۆی ئاڵۆزی هەم لە هەندێک کۆبوونەوەی ڕووبەڕوو و هەم لە پەیوەندی تەلەفۆنیدا".\nبەرپرسانی فەرەنسا لە کردەوەکانی تورکیا لە سوریا بێ هیوا بوون و بەوە تۆمەتباریان دەکەن کە پشتیوانی لە ئیسلامییە توندڕەوەکان دەکەن کە هاودەستن لەگەڵ ملیشاکان کە دژی بەشار ئەسەدن، تۆمەتێک کە ئەنکەرە نکۆڵی لێدەکات.\nبەرپرسانی فەرانسە دەڵێن کاتێک ئەوا ن دژی ئەو کارەی تورکیا وەستاونەتەوە، تورکیا ئاماژەی بەوە کردووە کە دەتوانێت پەنابەرانی سوریا بنێرێتە سنوورەکانی ئەوروپا و رێککەوتن و مامەڵەیان لەگەڵ یەکێتی ئەوروپا بۆ بەرگرتن بە شەپۆلی پەنابەران بەرەو ئەورووپا کە لە بەرامبەردا چەند میلیاد یۆرۆیان وەرگرتوە لە بەرچاو نەگرێت و بیشکێنێت.\nئەردۆغان بەردەوام لە وتاری گشتیدا هەڕەشەی دەکرد بۆ " کردنەوەی دەروازەکان " بۆ ئاوارەکانی سوریا . کاربه دەستانی نزیک لە ماکرۆن هەوڵەکانی ئەرودۆغانیان وەک هه ڕه شه و کارتێکی گوشار لێکدایەوە.\nماکرۆن لە مانگی 11ساڵی 2019دا لە چاوپێکەوتنێکدا راگەیاند و وتی ناتۆ خەریکە"مردنی مێشک" ئەزموون دەکات، چونکە دەوڵەتی ئەندام واتە تورکیا لە دژی بەرژەوەندییەکانی هاوپەیمانی لە رۆژهەڵاتی ناوەڕاستدا مامەڵە دەکات ولە وەڵامیشدا ئەردۆغان وتی کە ماکرۆن دەبێت بپشکنین بۆ خۆی بکات و بزانێت کە ئایا ئەو مێشک مردووە.\nدوای ئەوە دیپلۆماتێکی فەرەنسی گوتی : " پەیوەندییەکان ڕوویان لە نەمانە و تێکچوونە."\nلەگەڵ هەموو ئەمانەدا بەڵام هەردوو سەرکردەکە هێڵی پەیوەندی کراوەیان هێشتبووە، بە وتەی دیپلۆماتە فەرەنسیەکە، گفتوگۆی تەلەفۆنی مەدەنی هەبووە لە نیوان ئەو دوو سەرکردەیە. ئەو دیپلۆماتکارە، وتیشی: تیمەکەی ماکرۆن رەوتی گشتی ئەردۆغانیان جیاکربووە و هەستیان دەکرد ئەو بۆ پشتیوانییە ناوخۆییەکەی ئەو قسانە دەکات و مەرامە ڕاستەقینەکانی شتی دیکەیە.\nبەڵام قسەکانی ئەم چەند هەفتەیەی دوایی پەیوەندییەکانی گەیاندووەتە نزمترین ئاستی خۆی.\nیەکەم بەرپرسی فەرەنسا ڕایگەیاند، کە سەرۆکی فەرەنسا بڕیاری دا وەڵامی دوایین سەرنجەکانی ئەردۆغان دا نەداتەوە،چونکە سوکایەتی شەخسی بێ نرخ بوو.\nئەو بەرپرسە ڕایگەیاند، لە کاتێکدا کە سەرکردەکانی جیهان پەیامیان بۆ ماکرۆن نارد و سەرەخۆشییان کرد بە هۆی کوشتنی ئەو مامۆستایەوە، بەڵام هیچ کەسێک لە لایەن ئەردۆغانەوە سەرخۆشی بۆ ماکرۆن نەنارد.


بۆچی هاوسه‌رگیری بۆ پیاوان دوای 40 ساڵی بڕیارێكی قورسه؟\n30/09/2021 ژمارەی بینراو 472\nبه‌شێك له پیاوان دوای 40 ساڵی بڕیاردان له‌سه‌ر هاوسه‌رگیری ده‌بێته بابه‌تێكی قورس بۆیان، دكتۆره ناتلیا پلتڤیلۆفا پسپۆڕی نه‌خۆشییه ده‌رونیه‌كان نهێنی ئه‌و هۆكاره‌ی خستۆته ڕوو كه واده‌كات پیاوان له‌سه‌رو ته‌مه‌نی 40 ساڵی هاوسه‌رگیری نه‌كه‌ن زۆر به ده‌گمه‌ن نه‌بێت.\nئه‌م پسپۆڕه باس له‌وه ده‌كات ئه‌و پیاوانه‌ی نه‌یانتوانیوه پێش ته‌مه‌نی 40 ساڵی هاوسه‌رگیری بكه‌ن ئه‌وه دوای ئه‌و ته‌مه‌نه زۆر ئه‌سته‌م ده‌بێت بۆیان .\nده‌شڵێت" له‌دوای ته‌مه‌نی 35 ساڵی باكگراوندی هۆرمۆنه‌كانی له‌ش ده‌گۆڕێت و ئه‌مه‌ش كاریگه‌ری گه‌وره‌ی ده‌بێت له‌سه‌ر بڕیاردانی پیاوان له‌سه‌ر هاوسه‌رگیری و ئه‌وه‌نده توند ده‌بن كه چیتر ئاره‌زووی ئه‌وه ناكه‌ن بابه‌تێكی نوێ له ژیانیاندا تاقی بكه‌نه‌وه"\nبه‌ڵام پیاوان له‌ته‌مه‌نی 35 ساڵیدا ئاماده‌ی ئه‌وه‌ن تاقیكردنه‌وه‌ی نوێ له ژیانیان بكه‌ن و زۆر ئاسانتر ڕه‌فتار له‌گه‌ڵ هه‌ڵه‌كانیان ده‌كه‌ن چونكه ده‌زانن كه ده‌كرێت چاكی بكه‌نه‌وه به‌ڵام له‌ته‌مه‌نی 40 ساڵیدا له‌و بڕیارانه ده‌ترسن و سیستمێكی دیاریكراوی ژیانیان ده‌بێت و ئاره‌زووی ئه‌وه ناكه‌ن بیگۆڕن و له هاوسه‌رگیری ده‌ترسن.\nهاوشێوه‌ی پیاوان خانمانیش به هه‌مان جۆر له‌دوای ته‌مه‌نی 40 ساڵی بیر له هاوسه‌رگیری ده‌كه‌نه‌وه وه‌ك پرۆسه‌یه‌كی ترسێنه‌ر و ئاڵۆز ته‌ماشای ده‌كه‌ن چونكه به‌هه‌مان شێوه له‌سه‌ر ئه‌و ژیانه خویان گرتوه ڕاهاتوون.\nدابەشكردنی مووچەی مانگی 6 دەستپێدەكات\nحكومەتی هەرێمی كوردستان 5 هەزار دەرچوو دادەمەزرێنێت


خۆپیشاندانەکانى موسڵ 50 رۆژى تێپەراند و جموجۆڵە سیاسیەکانیش لێکدانەوەى جیاجیاى بۆ دەکرێت\nسیروان زەهاوى دەڵێت " کورد نایەوێت سووننەکان پەراوێز بخرێن، چونکە ئەگەر سووننەکان پەراوێز خران، ئه‌وا کوردیش پەراوێز دەخرێن."\nدکتۆر حەمید باڤى دەڵێت "مەرجعیەتى باڵاى شیعەکان فشارى گەورەى لەسەر مالیکى دروست کردوە."\nئەمڕۆش بۆ حەوته‌مین هەینى بە سەدان لە هاوڵاتیان و پـیاوانى ئاینى لە گۆرەپانى ئەحرارى خۆپیشاندانەکانی موسڵ کۆبوونەوە له دواى نوێژى هەینى بە بەرزکردنەوەى دەیان دروشم دژ بە سیاسەتەکانى مالیکی. سەرەکیترین داواکاریـیان، هەڵوەشاندنەوەى حکومەت بوو.\nلەسەر ئاستى سیاسیش جموجۆڵەکان دەستیـپـێکردۆتەوە لە چەند رۆژى رابردوودا دوو شاندى باڵاى سووننەکان و لیستى هاوپەیمانى نیشتیمانى بەجیا سەردانى هەولێریان کرد و لەگەڵ گەورە کاربەدەستانى کورد کۆبوونەوە.\nدکتۆر حەمید باڤى ئەندامى پەرلەمانى عیراق لە لیستى هاوپەیمانى کوردستان بۆ دەنگى ئەمریکا دەڵێت مەرجعیەتى باڵاى شیعەکان فشارى گەوەرى لەسەر مالیکى دروستکردووە بۆ سازشکردن لەسەر هەڵوێستەکانى پـێشووترى. لە بارەى بەردەوامى خۆپیشاندانى سووننەکانیشەوە، دەڵێت سووننەکان سەقفى داواکاریـیەکانیان هه‌تا ڕووخاندنى حکومەتەکەى مالیکى بەرزدەکەنەوە.\nسیروان زەهاوى یاساناس و ئەندامى خولى پـێشـووى پەرلەمانى عێراق بۆ دەنگى ئەمریکا لە بارەى رۆڵى کورد لە هاوکێشەى سیاسى لە عێراق، دەڵێت کورد نایەوێت سووننەکان پەراوێز بخرێن، چونکە ئەگەر سووننەکان پەراوێز خران، ئەوا سبەى کوردیش بە هەمان شێوە پەراوێز دەخرێن. هه‌روه‌ها پـێی وایە ئەگەر بێت و هه‌تا سێ مانگى تر کێشەکان وه‌ها بەردەوام بێت، ئه‌وا بەدوورى نازانێت کێشەکان وه‌ها قوڵ بـبن، هه‌تا دەگاتە ئاستى شەڕوپـێکدادان.


https://1baiser.com وێرانیی دنیای ئیسلام و گرنگیی چاره‌سه‌ر |\nHome بیروڕا وێرانیی دنیای ئیسلام و گرنگیی چاره‌سه‌ر\nئه‌گه‌ر سه‌یری بارودۆخی ئێستای جیهانی ئیسلامی بكه‌ین، ده‌بینین له بارێكی زۆر ئاڵۆز و ناجێگیر و پشێودا ده‌ژی، دووبه‌ره‌كی و بوغز و ڕق له‌په‌ره‌سه‌ندندایه، نیوه‌ی كه‌وتووەته وێزه‌ی نیوه‌كه‌ی تر، له هه‌ندێك وڵاتی وه‌ك یه‌مه‌ن و لیبیا و عێراق و سوریا گه‌یشتووەته چڵه‌پۆپه و شه‌ڕێكی خوێناوی هه‌ڵگیرساوه و كه‌وتوونه گیانی یه‌كتر و یه‌كتركوشتن، هه‌ریه‌كه درووشمێكی بۆ خۆی درووست كردووه له‌ژێر ناویدا شه‌ڕ و كوشتار و توندوتیژی و به‌رامبه‌ره‌كانیشی جۆره‌ها درووشمی وه‌ك عه‌لمانییه‌ت و لیبڕالییه‌ت و دژایه‌تیی توندوتیژی به‌رز ده‌كاته‌وه بۆ سه‌ر شه‌ریعه‌تدان به زیندانی و له‌ناوبردن و كوشتنی نیوه‌كه‌ی تر، له‌به‌ر ئه‌وه هێزه سیاسییه‌كانی ئه‌م كۆمه‌ڵگایانه، ئامانجه گه‌وره‌كانیان بیر چووەته‌وه و له ده‌ره‌وه‌ش له لایه‌ن زلهێزه‌كانه‌وه ئیداره‌یه‌كی سیاسی وەرده‌گرێن و له پێناو به‌رژه‌وه‌ندییه‌كانی خۆیاندا، ڕۆژ به‌ڕۆژیش ئه‌و ئاگره خۆش ده‌كه‌ن، هه‌تا ئه‌م وڵاتانه به‌ته‌واوی به‌ره‌و كاولكاری ده‌چن.\nله‌به‌ر ئه‌وه‌ی زۆرینه‌ی ئه‌م كۆمه‌ڵگایانه مسوڵمانن و ئیسلام كراوه‌ته به‌شێك له سوته‌مه‌نی به‌ڵگه‌كان و توندو تیژیه‌كان، كه‌واته ده‌بێت ئێمه كار له‌سه‌ر ئه‌وه بكه‌ین كه ئیسلام له‌م ململانێ بێ ئامانج و بێ بنه‌مایانه بێنینه ده‌ره‌وه، واته له‌لایه‌ك ئیسلام له گروپه توندڕه‌وه‌كان وه‌رگرینه‌وه، له‌لایه‌كی تریش ڕێگه نه‌ده‌ین ئیسلام بكرێته قوربانی به‌ده‌ستی گرووپه عه‌لمانیه توندڕه‌وه‌كان، كه‌واته ئه‌ركی سه‌ر شانی زانایان و تێگه‌یشتوانه له ئیسلام كه ئیسلام بكه‌نه‌وه به‌ڕێگه‌یه‌ك بۆ چاره‌سه‌رو كۆتایی هێنان به توندو تیژیه‌كان، نه‌ك به‌شێك له توندو تیژیه‌كان، واته ئیسلام ڕێگه چاره‌یه‌ك بێت بۆ ده‌رچوون له‌م تونێله تاریكه‌ی كه ئێستا ووڵاتانی ئیسلامی تیایدا ده‌ژین، جارێكی تر گه‌رانه‌وه بۆ په‌روه‌رده‌ی ئیسلامی و بنه‌ما مرۆییه گه‌وره‌كان، وه‌ك ئاشتی و لێبورده‌یی و ئازادی و مافی هاوڵاتی بوون و قبوڵ كردنی جیاوازی،ئه‌مه ته‌نها ده‌رچه‌ی ده‌رچوونه له‌م بارودۆخه ناهه‌مواره، ده‌بێت جارێكی تر تاكی مسوڵمان بگه‌ڕێته‌وه بۆ سه‌ر ڕاسته شه‌قام و نه‌كه‌وێته شوێن خراپه‌كاری و ناحه‌قی، به‌ڵكو ده‌بێت جارێكی تر سیاسه‌ت ڕاست بكاته‌وه به ئاراسته‌ی خۆی، واته خزمه‌ت و ئیداره‌و گه‌شه‌پێدان، چونكه ئه‌گه‌ر تاكێكی هۆشیارت هه‌بێت ده‌توانێت ده‌سه‌ڵات و پارته سیاسییه‌كان ئاڕاسته بكات به‌ره‌و ئه‌و ئامانجه به‌رزانه.\nكه ڕووى ده‌ره‌وه‌ى خۆى پاك ڕابگرێت، دروشمى جوان و چاكى هه‌بێت، وه‌ك ده‌فه‌رموێت وَثِيَابَكَ فَطَهِّر یان ده‌فه‌رموێت وَالرُّجْزَفَاهْجُرْ ئه‌مه‌ش داوایه‌كه بۆ پاككردنه‌وه‌ى ده‌ڕوون له ڕیا و دووڕویى و هاوه‌ڵ په‌یداكردن، هه‌روه‌ها ئیسلام خۆى بریتیه له پاكى له ناوه‌وه و ده‌روه‌دا، له‌هه‌مانكاتدا هه‌موو عیباده‌ته‌كان كه دانراون ده‌بێت لاى خوا وه‌ربگیرێت مه‌رجى بنه‌ڕه‌تى وه‌رگیرانیش ئه‌وه‌یه كه ده‌بێت له ناوه‌وه و ده‌ره‌وه‌دا پاك بێت، ئامانجى گه‌وره‌ى عیباده‌ت پاككردنه‌وه‌ى دڵ و ده‌رونى موسڵمانه له نه‌خۆشیه ده‌رونیه‌كان و ئه‌وه‌ى په‌یوه‌ندى هه‌یه به فیكر و عه‌قڵ و بۆچوونه‌كانیه‌وه، ئه‌مه ئه‌و ئاینه‌یه‌كه خوا ناردوویه‌تى بۆ به‌نده‌كان و داواشیان لێ ده‌كات كه له ئه‌خلاق و مامه‌ڵه و هه‌ڵس و كه‌وت و فیكریاندا ڕه‌نگ بداته‌وه، بۆئه‌وه‌ى مسوڵمان وه‌ك قورئانێكى زیندوو مامه‌ڵه بكات و پارچه‌یه‌ك بێت له پاكى و جوانى و ئه‌خلاقى باش.\nبۆ ئه‌م مه‌به‌سته‌ش ده‌بێت، هه‌موو دام و ده‌زگاكانى ده‌وڵه‌ت هاوكاربن، به‌تایبه‌تیش په‌روه‌رده‌و فێركردن له‌گه‌ڵ ده‌زگاكانى ڕاگه‌یاندن، چونكه ئێستا سیاسیه‌كان هه‌موو بۆچوونه به‌رژه‌وه‌ندى خواز و نا به‌رپرسیار و ئاژاوه‌گێڕیه‌كانیان خستۆته ناو ڕاگه‌یاندنه‌وه، له جیاتى ئه‌وه‌ى ڕاگه‌یاندن بكه‌نه مینبه‌رى چاكه‌كارى و په‌روه‌رده و پێگه‌یاندن و گه‌شه‌پێدان، كردویانه به شوێنى جنێو و سوكایه‌تى و موهاته‌رات، پشت به هه‌موو ڕێگه‌یه‌ك ده‌به‌ستن بۆ ناشیرین كردنى به‌رامبه‌ره‌كانیان، به‌مه‌ش كۆمه‌ڵگه‌یان كردووه به شوێنى ته‌راتێنى سیاسى و پێكدادان و ڕق و بوغز، بم هۆیه‌شه‌وه بانگه‌شه‌یه‌كى به‌رفراوان هه‌یه بۆ دوڕویى، چونكه له‌لایه‌ك هه‌رتاكێك خۆى به مسوڵمان ده‌زانێت و ئه‌هلى قیبله‌یه، به‌ڵام ئه‌گه‌ر سه‌یرى ده‌روونى بكه‌یت كوتله‌یه‌كه له خراپه و پیسى و ڕق و وێرانكارى، له‌كاتێكدا مرۆڤى مسوڵمان ئه‌گه‌ر نه‌یتوانى واقیعێك بگۆڕێت به‌لاى كه‌مه‌وه با بێده‌نگ بێت، چونكه بێده‌نگى باشتره له دوڕویى و شایه‌تیدانى درۆ و پشتیوانى له خوێنڕێژى و سته‌مكار و گه‌نده‌ڵكاران، چونكه ده‌بێت ئه‌و ڕاستیه بزانین كه مرۆڤێك ئه‌گه‌ر دڵى نه‌خۆش بێت، ئه‌وا ده‌بێته هێلانه‌ى هه‌موو به‌كتریا و ڤایرۆسێكى پیس، ئه‌گه‌ر زۆرینه‌ى كۆمه‌ڵگه‌یه‌كیش له‌وجۆره‌بن، ئیتر كۆمه‌ڵگه به ته‌واوى به‌ره‌و وێرانى و داڕزان ده‌ڕوات و چاره‌سه‌رى گرانه، ئه‌م جۆره تاكانه به‌وه‌وه ناوه‌ستن به‌ڵكو كه دڵیان بوه كانگاى خراپه‌كارى به كرده‌وه ده‌ست به خراپه ده‌كه‌ن.\nپێغه‌مبه‌رى خوا له فه‌رمووده‌یه‌كدا هۆشدارى داوه له‌م جۆره كه‌سانه و ده‌فه‌رموێت «« إِنَّ أَخْوَفَ مَا أَخَافُ عَلَى أُمَّتِي كُلُّ مُنَافِقٍ عَلِيمِ اللِّسَانِ« واته «ئه‌وه‌ى زۆر لێى ده‌ترسم له ئوممه‌ته‌كه‌م زۆربوونى كه‌سانى دووڕو و زمان لوسه«، مه‌به‌ستیش له (علیم اللسان) واته له قسه‌كردندا دانایانه قسه ده‌كات، به‌ڵام له كرده‌وه‌دا سته‌مكار و گه‌نده‌ڵه، ئه‌گه‌ر به وردیش سه‌رنج بده‌ینه ئه‌مه ئه‌خلاقى زۆربه‌ى سیاسیه‌كانى ئه‌م ڕۆژگاره‌یه له جیهانى ئیسلامیدا. پێغه‌مبه‌رى خوا له فه‌رمووده‌یه‌كى تردا باس له سیفاته‌كانى مرۆڤى دووڕو ده‌كات و ده‌فه‌رموێت گه‌وره‌ترین سیفاتى مرۆڤى دووڕو درۆكردنه، هه‌ركاتێك درۆكردنى به‌لاوه ئاسان بوو ئه‌وكاته سته‌مكارى و خوێن ڕشتن و گه‌نده‌ڵى و چه‌وسانه‌وه‌ى گه‌له‌كه‌ى لاده‌بێته شتێكى زۆر ئاسایى و دواجار هه‌موو ئه‌وانه‌ش به نیشتمان په‌روه‌رى و خه‌مخۆرى و دڵسۆزى له‌قه‌ڵه‌م ده‌دات.


کامەران وریا قانع : ده‌وله‌ته تازه‌كه‌ى باشوری سودان دۆخی چۆنه ؟ – WTARIKURD\nهه‌تاكو فیله‌كانیش بێزار بوون له جه‌نگه به‌رده‌وامه‌كان\nئه‌مه قسه‌ی یه‌كێك له باشورییه‌كانه, كه گرنگى به ژینگه پارێزى ئه‌دات . ئه‌مرۆ له باشورى سودان نه‌ك ته‌نها مرۆڤه‌كان ئه‌كوژرێن به‌ڵكو ئه‌و هه‌موو ئاژه‌ڵه كێویانه‌ش ئه‌كوژرێن و ئه‌كرێن به خواردن بۆ شه‌ركه‌ره‌كانى حكومه‌تى جوبا له‌گه‌ڵ هه‌ڵگه‌راوه‌كان .\nزۆر جار كه باسى ده‌وڵه‌تی تازه دروست بوو ئه‌كرێت , نموونه‌ى سودانى باشور ده‌هێنرێته‌وه . دروست بوونى ئه‌م ده‌وڵه‌ته زیاتر له‌سه‌ر دوو بنچینه‌ى سه‌ره‌كى بوو , یه‌كه‌م ئاینى جیاواز ( كه زۆربه‌ى باشورییه‌كان كریستیانن ، دووه‌م / له‌سه‌ر بنچینه‌ى بوونى نه‌وت ) ئه‌مه بێجگه له كۆمه‌ڵه هۆكارێكى تر كه ده‌وڵه‌تانى دراوسێ و زلهیزه‌كان ده‌ستیان تیا هه‌بوه .\nبه‌ڵام ئه‌وه‌ى ئاگادراى دۆخی ده‌وڵه‌ته‌كه بێـت دوای جیابوونه‌وه و سه‌ربه‌خۆیی له 9 ته‌مووزى 2011 تووشى نائومێدیه‌ك زۆر ئه‌بێت .\nزۆربه‌ى هه‌واڵه‌كان له‌سه‌ر ئه‌وه كۆكن كه شه‌رێكى خوێناوى هه‌یه له‌ناو باشورییه‌كان له‌سه‌ر نه‌وت ، ئایا كێ خاوه‌نى ئه‌و نه‌وته‌یه ؟ چۆن به‌كار ده‌هێنرێت ( له مانگى 9 ئه‌یلولى 2013 هیچ برێكى به ده‌ره‌وه نه‌فرۆشراوه له‌به‌ر بوونى جه‌نگ !!). . ئێستا ده‌وڵه‌ته‌کە دابه‌ش بووه به‌سه‌ر چه‌ند گروپێكى چه‌كداردا ، كه هه‌ریه‌كه‌و كۆنترۆڵى ناوچه‌یه‌كى دیارى كراوى كردوه . سه‌رۆكی وڵات گروپى چه‌كدارى خۆیی هه‌یه و جێگره‌كه‌شى به هه‌مان شێوه .\nشه‌ڕى ئه‌مجاره‌ى باشورییه‌كان له‌گه‌ڵ باكورى ئیسلامدا نیه ، به‌ڵكو له نێوان براكانى باشورن . له ناوه‌راستى كانونى یه‌كه‌مى 2013 شه‌قامه‌كانى جوبایی یایته‌خت بوونه سه‌نگه‌رى دوو گروپی چه‌كدار , گروپی سه‌رۆك كۆمار ( سلفا كیر میاردیت ) و جێگره‌كه‌ى پێشوى ( ریاك مشار ) كه تاكو ئێستا به‌رده‌وامه , كه به هه‌زاران كه‌س كوژراوه و دوو ملیۆن مرۆڤیش ئاواره بوون به گوێره‌ى راپۆرته‌كانى نه‌ته‌وه یه‌كگرتوه‌كان . به جۆرێك كه یه‌كێتى وڵاتانى ئه‌فریقیايى رۆژهه‌لات هه‌ره‌شه‌ى كێشكردنى سوپایان كرد بۆ باشور ، ئه‌گه‌ر ئه‌و دوو لایه‌نه پایه‌ندى رێكه‌وتننامه‌ى 9 تشرینى دووه‌مى 2014 نەبن .\nكێشه‌ى سه‌ره‌كى ئه‌م جه‌نگه‌ى ئێستا له‌وەدایه كه داواكارى سیاسى نیه ( وه‌كو په‌رێدانى دیموكراسى و مافی مرۆڤ و داد په‌روه‌ریی و … هتد ) ئه‌وه‌ى هه‌یه شه‌ڕه له‌سه‌ر سامانى نه‌وت و دابه‌شكردنیه‌تى , دۆخه‌كه به‌جۆرێك گه‌یشتووه كه سیسته‌مى فیدراڵیه‌ت ببێته چاره‌سه‌ر له ناوخوی وڵاتدا . دۆخه‌كه ئێستا به جۆرێك گۆراوه كه شه‌ڕه‌كه بووةته شه‌ڕى دوو بنه‌ماڵه‌ى ده‌ست رۆیشتو ، ئه‌م هۆكاراش وایكردوه كه كۆمه‌ڵگاى نێوده‌وڵه‌تى نه‌توانن كارێكى جدی بكه‌ن بۆ چاره‌سه‌ركردنى .\nچاودێران ئه‌ڵێن : كێشه‌ى باشور ئه‌وه‌یه كه كێشه‌كانى پێش جیابوونه له‌گه‌ڵ باكور هه‌یان هه‌بوو , ئێستا هه‌مان كێشه دووباره له‌ناو خودى باشور سه‌ریى هه‌ڵداوه‌ته‌وه . به‌جۆرێك ئه‌گه‌ر جاران باشورییه‌كان هه‌موو خه‌تایه‌كیان ئه‌خسته سه‌ر ناوه‌ند و خه‌رتوم ، ئێستا هه‌مان كێشه له باشور , باشورییه‌كان به‌یه‌كى ده‌فرۆشنه‌وه .\nهه‌روه‌ها چاودێران زیاتر له‌سه‌ر ئه‌م دۆخه ئه‌رۆن ئه‌ڵێن : ئه‌وه‌ى زیاتر باكور و باشورى وێرانکردووە ، بوونى چینێكى سیاسه‌تمه‌دارى گه‌نده‌ڵ و بێ كه‌ڵكە له هه‌ردوولا .\nله كۆتاییدا ئه‌و نه‌وته‌ى باشورییه‌كان خه‌ونیان پێوه ده‌بینى ، كه ژیانێكى ئاسووده‌یان بۆ دابین بكات له وڵاتێكى فاشل و كۆمه‌ڵگاى له‌ت له‌تركراو هیچی تری بۆ جێنه‌هێشتنون . ئێستا زۆرترین په‌ناهه‌ندیى ئه‌فریقی له سودانییه‌كانى باشورن ، كه وڵات به‌جێده‌هێلن به‌گوێره‌ى كۆمیسۆنى باڵا بۆ ئاواره‌كان سه‌ر به نه‌ته‌وه یه‌كگرتوه‌كان .\nده‌بێت ئه‌م ئه‌زمونه‌ى كوردیش له باشورى سودان بچێت دوایی سه‌ربه‌خۆ بوون ؟\nهیوادارم بنه‌ماله‌ى نه‌وتى كورديى دروست نه‌بیت و ئه‌زموونى باشورى سودان دووباره نەبێته‌وه بەچاپی كوردى .